cyanic-selkie/wikianc huggingface dataset:
ഹണിമൂൺ
ചരിത്രം
ലഘുചിത്രം| നവവധൂവരൻമാർ ഹണിമൂണിനായി യാത്ര തിരിക്കുന്നു, മോൺട്രിയൽ 1946 1800 കളുടെ അവസാനം വരെ, ഹണിമൂൺ എന്ന വാക്ക് വാസ്തവത്തിൽ വിവാഹാനന്തര ഉല്ലാസയാത്രയ്ക്ക് പകരം വിവാഹത്തിന്റെ ആദ്യ മാസത്തെയാണ് സൂചിപ്പിച്ചിരുന്നത്.
പത്തൊൻപതാം നൂറ്റാണ്ടിന്റെ അവസാനത്തിൽ ഈ പദം വിവാഹത്തിന് ശേഷമുള്ള യാത്രയുമായി ബന്ധപ്പെട്ട് പ്രയോഗിച്ചു തുടങ്ങി.
യഹൂദ പാരമ്പര്യങ്ങളിൽ പലപ്പോഴും, മധുവിധു ആഘോഷത്തിനായി ഏഴ് ദിവസം അവധി നൽകാറുണ്ട്. പക്ഷെ സുഹൃത്തുക്കളെയും കുടുംബാംഗങ്ങളെയും ഈ യാത്രയിൽ ഉൾപ്പെടുത്താൻ കഴിയില്ല.
ഫലങ്ങൾ
2015 ലെ ഒരു പഠനം പറയുന്നത്, മധുവിധുവിനായി എത്ര കുറച്ച് ചെലവഴിച്ചാലും ശരി, ഹണിമൂൺ യാത്ര പോകുന്നത് വിവാഹമോചനത്തിനുള്ള സാധ്യത കുറയ്ക്കുന്നുവെന്നാണ്. എന്നാൽ, വിവാഹനിശ്ചയം, വിവാഹ ചടങ്ങുകൾ, വിവാഹവുമായി ബന്ധപ്പെട്ട മറ്റ് ചെലവുകൾ എന്നിവ ഉയർന്ന് വലിയ കടങ്ങൾ ഉണ്ടാകുന്നത് വിവാഹമോചനത്തിനുള്ള കാരണങ്ങളുമായി ബന്ധപ്പെട്ടിരിക്കുന്നു എന്നാണ്.
സോളൊമൂൺ അല്ലെങ്കിൽ യൂണിമൂൺ
21-ാം നൂറ്റാണ്ടിലെ വളർന്നുവരുന്ന മറ്റൊരു യാത്രാ പ്രവണതയാണ് "സോളൊമൂൺ" അല്ലെങ്കിൽ "യൂണിമൂൺ". ഇത് നവദമ്പതികൾ അവരുടെ പങ്കാളിയ്ക്കൊപ്പമല്ലാതെ നടത്തുന്ന അവധി യാത്രയാണ്.
അവലംബം
വർഗ്ഗം:വിവാഹം വർഗ്ഗം:യാത്രയുടെ തരങ്ങൾ
ഇടയിലക്കാട്
കാസർകോഡ് ജില്ലയിലെ തൃക്കരിപ്പൂർ നിയോജകമണ്ഡലത്തിൽപ്പെട്ട വലിയപറമ്പ് പഞ്ചായത്തിലെ വിശാലമായ കാവാണ് ഇടയിലക്കാട് ഇംഗ്ലീഷ്: Edayilakkad. ഉത്തരകേരളത്തിലെ ഏറ്റവും വലിയ ജലസംഭരണിയായ കവ്വായിക്കായലിലാണിത് സ്ഥിതി ചെയ്യുന്നത്. കടലോരത്തിനു സമാന്തരമായി 21 കിലോമീറ്റർ നീണ്ടുകിടക്കുന്നു. ഏഴ് പുഴകളുടെ സംഗമസ്ഥലമാണ് കവ്വായി കായൽ. 37 ചതുരശ്ര കിലോമീറ്റർ വിസ്തൃതിയിൽ പരന്നു കിടക്കുന്ന കവ്വായി കായലിൽ ധാരാളം ദ്വീപുകളുണ്ട്. അതിലൊരു ദീപാണ് ഇടയിലക്കാട്. സമുദ്രനിരപ്പിൽ നിന്ന് 3-4 ഉയരത്തിൽ കിടക്കുന്ന ദ്വീപാണിത്. ഇന്ത്യൻ നാവികസേനയുടെ ഏഴിമല അക്കാദമി ഇതിനടുത്താണ് സ്ഥിതി ചെയ്യുന്നത്. പയ്യന്നരിനും ചെറുവത്തൂരിനും ഏകദേശം ഇടക്കായി പടിഞ്ഞാറുമാറിയാണ് കവ്വായി കായലിൽ ഇടയിലക്കാടിന്റെ സ്ഥാനം.
വലിപ്പം കൊണ്ടും ജൈവവൈവിധ്യം കൊണ്ടും വടക്കൻ കേരളത്തിൽ മുൻനിരയിൽ നിൽക്കുന്ന 2 കാവുകളിലൊന്നാണ് ഇടയിലക്കാട്. കൊയിലാണ്ടി പൊയിൽ കാവും കൊടുങ്ങല്ലൂർ ശങ്കുളങ്ങരക്കാവുമാണ് മറ്റു രണ്ടു കാവുകൾ. സമുദ്രതീര സാമീപ്യം ഏറ്റവും കൂടുതലുള്ള കാവാണിത്. കവ്വായി കായലിന് നടുവിലായി 112 ഏക്കറോളം വിസ്തൃതിയുള്ള ഇടയിലക്കാട് തുരുത്തിൽ 16 ഏക്കറോളമാണ് ഇടയിലക്കാടിന്റെ വനസമ്പത്ത്. നാഗക്കാവ്, ഭഗവതിക്കാവ് എന്നിവ തൊട്ടടുത്താണ് സ്ഥിതിചെയ്യുന്നത്.
പേരിനു പിന്നിൽ
ലഘുചിത്രം|കവ്വായി കായൽ
തുരുത്ത് മുഴുവനും കണ്ടൽക്കാടുകൾ കൊണ്ട് നിറഞ്ഞിരിക്കുന്നു. ഇവ ഇടത്തരം വൃക്ഷങ്ങളുടെ വലിപ്പത്തിലുള്ളതിനാൽ ഇടയിലക്കാട് എന്ന പേരു വന്നു.
ഐതിഹ്യങ്ങൾ
ഇവിടെയുള്ള വലിയപറമ്പ് എ.എൽ.പി.എസ്-ന്റെ തൊട്ടടുത്തായി വളരെ പഴയ കാലം മുതൽ നിലനിന്നുവന്ന ഒരു ജുമാഅത്ത് പള്ളിയുണ്ട്. പള്ളിയെയും സ്കൂളിനെയും തൊട്ട് വിസ്തൃതമായ നെൽപാടവുമുണ്ടായിരുന്നു. പാടത്തിനു നടുവിലൂടെ സ്കൂളിനെയും പള്ളിയേയും ബന്ധിപ്പിക്കുന്ന വലിയ ഒരു വരമ്പ് അന്നുണ്ടായിരുന്നു. ഈ വലിയ വരമ്പ് ക്രമേണ വലിയപറമ്പ് എന്നായിത്തീർന്നതാണെന്ന് അനുമാനിക്കപ്പെടുന്നു.
ചരിത്രം
ലഘുചിത്രം| അപൂർവ്വമായ മൊറിന്റ സിട്രിഫോളിയ സസ്യം തിരുവനന്തപുരം ഭൌമശാസ്ത്ര പഠനകേന്ദ്രത്തിന്റെ പഠനങ്ങളുടെയും നിഗമനങ്ങളുടെയും അടിസ്ഥാനത്തിൽ 2800 വർഷമാണ് ഇടയിലക്കാടിന്റെ പ്രായം. ഇടയിലക്കാട് ദ്വീപ് പഴയകാലത്ത് ഉദിനൂർ കോവിലകം ദേവസ്വം വകയായിരുന്നു. 1918 മുതൽ മനുഷ്യവാസം തുടങ്ങിയെന്നാണ് പഴമക്കാർ പറയുന്നത്. 1930കളിൽ കുടിയേറ്റം വ്യാപകമായതോടെയാണ് തുരുത്തിൽ ആളനക്കം സജീവമായത്. കേരളപിറവിക്കു മുമ്പ് വലിയപറമ്പ ഗ്രാമപഞ്ചായത്ത് പ്രദേശം മദിരാശി സംസ്ഥാനത്തിന്റെ ഭാഗമായിരുന്ന തെക്കൻ കർണ്ണാടക ജില്ലയിൽ ഉൾപ്പെട്ടതായിരുന്നു. പടന്ന, ഉദിനൂർ ഗ്രാമങ്ങളിൽ വടക്കൻ പ്രദേശങ്ങൾ ഉൾക്കൊണ്ടും, തെക്കേ തൃക്കരിപ്പൂർ ഗ്രാമത്തിൽ തെക്കൻ പ്രദേശങ്ങൾ ഉൾക്കൊണ്ടും വലിയപറമ്പ ഗ്രാമപഞ്ചായത്ത് പ്രദേശം നിലനിന്നു. ഭൂപരിഷ്‌കരണ നിയമം നടപ്പിലാക്കുന്നതിന് മുൻപ് കാസറഗോഡ് തളങ്കര മുഹമ്മദ് കുഞ്ഞി ബ്യാരി എന്ന ജൻമിയുടെ കൈവശമായിരുന്നു ഇടയിലക്കാട്. ജൻമി കൃഷിയിറക്കുന്നതിനായി പല ഭാഗങ്ങളിൽ നിന്നും ആളുകളെ കൊണ്ടുവന്ന് പാർപ്പിച്ചു. കൃഷിചെയ്തും മണ്ണിനെ സ്‌നേഹിച്ചും അവരങ്ങനെ ഇടയിലക്കാട്ടിൽ ജീവിച്ചു. പരിസരപ്രദേശങ്ങളിലെ ചെറ്റക്കുടിലുകളിൽആശ്രിതരെ കൊണ്ട് പാർപ്പിച്ചു. അത്തരക്കാർ കൃഷി ഉപജീവനമാർഗ്ഗമാക്കി ഇവിടെ താമസിച്ചുവന്നു. ഭൂപരിഷ്‌കരണ നിയമത്തോടെ സ്വന്തമായി ഭൂമിലഭിച്ചവർ കർഷകകുടുംബങ്ങളായി മാറി. കുറച്ചു കുടുംബങ്ങൾ മത്സ്യബന്ധനവുമായി ബന്ധപ്പെട്ട് തൃക്കരിപ്പൂർ രാമന്തളി പ്രദേശങ്ങളിൽ നിന്ന് പഞ്ചായത്തിന്റെ തെക്കൻഭാഗങ്ങളിൽ കുടിയേറി കുടിൽ കെട്ടി താമസം തുടങ്ങിയിരുന്നു.
ഭൂമിശാസ്ത്രം
thumb|ഇടയിലക്കാട്_പുഴ കടലൊഴിഞ്ഞുപോയി മണൽതിട്ടകളും കായൽ തീരങ്ങളുമായ  എക്കൽ മണ്ണ് നിറഞ്ഞ പൂഴി പ്രദേശങ്ങളാണ് ഇടയിലക്കാട്. കിഴകത്ത് തൃക്കരിപ്പൂർ പടിഞ്ഞാറ് വലിയ പറമ്പ്. തെക്ക് ഭാഗത്തായി മടക്കൽ എന്ന മറ്റൊരു തുരുത്ത്, വടക്ക് ആയിറ്റി എന്ന ഗ്രാമം. അതിർത്തികൾ: വടക്ക് അയിറ്റി എന്ന ഗ്രാമം കിഴക്ക് തൃക്കരിപൂർ, തെക്ക് മടക്കൽ എന്ന തുരുത്ത്, പടിഞ്ഞാറ് അറബിക്കടൽ ഒരു ചെറിയ വരമ്പു പോലെ വലിയ പറമ്പിന്റെ ഭാഗം ഇടക്ക് നില്കുന്നു.
റവന്യു വകുപ്പിന്റെ കണക്കിൽ 312.01 ഏക്കർ വിസ്തീർണമുള്ളതാണ് ഇടയിലക്കാട് തുരുത്ത്. വലിപ്പം കൊണ്ടും ജൈവവൈവിധ്യം കൊണ്ടും വടക്കൻ കേരളത്തിൽ മുൻനിരയിൽ നിൽക്കുന്ന കാവുകളിലൊന്നാണ് ഇടയിലക്കാട്. സമുദ്രതീര സാമീപ്യം ഏറ്റവും കൂടുതലുള്ള കാവാണിത്. കവ്വായി കായലിന് നടുവിലായി 312 ഏക്കറോളം വിസ്തൃതിയുള്ള ഇടയിലക്കാട് തുരുത്തിൽ 16 ഏക്കറോളമാണ് ഇടയിലക്കാടിന്റെ വനസമ്പത്ത്. 1264 കിലോ മീറ്ററോളം പരന്നു കിടക്കുന്ന കവ്വായി കായൽ, ഏഴു പുഴകൾ ചേർന്നതാണ്. കവ്വായി, പെരുമ്പ, നീലേശ്വരം, കാര്യങ്കോട്, രാമപുരം, കുണിയൻ എന്നിവയാണവ. സംസ്ഥാനത്ത് ഏറ്റവും കൂടുതൽ കണ്ടൽകാടുകളുള്ള കുഞ്ഞിമംഗലത്തെ നീർത്തടങ്ങൾ, കുണിയൻ, ചെമ്പല്ലിക്കുണ്ട് പക്ഷിസങ്കേതങ്ഗ്നൾ എന്നിവ കവ്വായി കായലിന്റെ പ്രത്യേകതയാണ് ലഘുചിത്രം|വലിയപറമ്പ് തൂക്കു പാലം തകർന്ന നിലയിൽ
കവ്വായികായലിൽതന്നെ സ്ഥിതി ചെയ്യുന്ന പൂഴിക്കാടാണ് ഇടയിലെതുരുത്ത്. കായൽതുരുത്തായ ഈ പ്രദേശങ്ങളിലെ ജനങ്ങൾക്ക് ഉപ്പുകൂടാത്ത ശുദ്ധജലം നൽകുന്നതിൽ നല്ലൊരു പങ്ക് ഈ പൂഴിക്കാടിനാണ്.
ജനസംഖ്യ
1305 പേർ 250 കുടുംബങ്ങളിലായി ജീവിക്കുന്നു.
ജൈവവൈവിധ്യം
ഇരുനൂറോളം വ്യത്യസ്ത ഇനം സസ്യങ്ങൾ കാവിൽ വളരുന്നുണ്ട്. നായുരുപ്പാണ് കാവിലെ പ്രധാന മരം. വെള്ള പൈൽ, ചേര്, വങ്കണ, കാഞ്ഞിരം, ഇലിപ്പ, ഇലഞ്ഞി, കരിങ്ങോട്ട എന്നിവ പ്രധാന മരങ്ങളാണ്. ഒരിലത്താമര എന്ന അപൂർവ ഔഷധസസ്യം ഇവിടെയുണ്ട്. പരമ്പരാഗത ആയുർവേദ ചികിത്സയിൽ ഉപയോഗിക്കുന്ന അനവധി നാട്ടുമരുന്നുകൾ ഇവിടെനിന്ന് ശേഖരിക്കാറുണ്ട്. കൂടാതെ നിബിഡവനങ്ങളിൽ കാണപ്പെടുന്ന ചൂരൽക്കാടുകളും ഔഷധസസ്യങ്ങളും ഈ കാവിനകത്തുണ്ട്. പക്ഷിവൈവിധ്യം കൊണ്ടും ശ്രദ്ധേയമാണ് കാവ്. വെള്ളവയറൻ കടൽപ്പരുന്തിന്റെ ആവാസകേന്ദ്രമാണ്. ഇവിടെ 87 ഇനം പക്ഷികളെ പക്ഷി നിരീക്ഷകർ കണ്ടെത്തിയിട്ടുണ്ട്. 34 ഇനം നീർപക്ഷികളും 57 ഇനം കാട്ടു പക്ഷികളുമുണ്ട്. 40 ഓളം കുരങ്ങാരുണ്ടെന്നു പറയപ്പെടുന്നു.
അത്യപൂർവമായ ഒാരില താമരയെന്ന സസ്യത്തെ സംരക്ഷിക്കുന്നതിനു നിരന്തരശ്രമം തന്നെ നടത്തി. മഴ വരുമ്പോൾ മുളച്ചു പൊങ്ങുകയും ഒക്ടോബർ മാസത്തോടെ ഭൂമിക്കടിയിലേക്കു തിരിച്ചു ചെല്ലുകയും ചെയ്യുന്ന ഒാരില താമര, തിരുവനന്തപുരം ട്രോപ്പിക്കൽ ബൊട്ടാണിക്കൽ ഗാർഡന്റെ ജനിതക ശേഖരത്തിലേക്ക് എത്തിച്ചു കൊടുക്കുകയുണ്ടായി. വൃക്കരോഗത്തിനു വിലപ്പെട്ട മരുന്നുണ്ടാക്കാൻ കഴിയുന്ന സസ്യമാണിത്.
ഗതാഗതം
ഗതാഗതത്തിന് പഴയ കാലത്ത് കൊറ്റി-പെരുമ്പട്ട ബോട്ട് സർവ്വീസായിരുന്നു ഏക ആശ്രയം. ഈ ബോട്ട് സർവ്വീസ് പറശ്ശിനി, മടപ്പുര മടയന്മാരുടെ ഉടമസ്ഥതയിലായിരുന്നു. ഒളവറ-പയ്യന്നൂർ റോഡ് പാലം, കാര്യങ്കോട് റോഡ് പാലം എന്നിവ അക്കാലത്തില്ലാത്തതിന്റെ പേരിൽ തൃക്കരിപ്പൂർ, ചെറുവത്തൂർ പഞ്ചായത്തിലെ ആളുകൾക്ക് പയ്യന്നൂരുമായും നീലേശ്വരവുമായും ബന്ധപ്പെടുന്നതിന് ഈ ബോട്ട് സർവ്വീസ് ഏറെ പ്രയോജനപ്പെട്ടു. 2013 ഡിസമ്പർ 19-ന് വലിയപറമ്പ് ഇടയിലക്കാട് പാലം ഉദ്ഘാടനം കഴിഞ്ഞതോടെ പ്രധാന ഗതാഗതം ഇതുവഴിക്കായി. മാടക്കോട് എന്ന സ്ഥലത്ത് ഒരു തൂക്കുപാലവും നിലവിലുണ്ട്. ഇടക്ക് തകർന്നുവെങ്കിലുമിത് പുനർനിർമ്മിക്കപ്പെട്ടു
ഇടയിലക്കാട് ബണ്ട്
ഇടയിലക്കാടിനെ വെള്ളാപ്പ് ഗ്രാമത്തിലേക്ക് ബന്ധിപ്പിക്കുന്ന ഒരു ബണ്ടാണിത്. ഇടയിലക്കാട് ദ്വീപ് നിവാസികളുടെ കടത്തുയാത്ര അവ സാനി പ്പിക്കാൻ നാട്ടുകാരുടെ നേതൃത്വത്തിലാണ് പതിറ്റാണ്ടുകൾക്കു മുമ്പ് ബണ്ട് നിർമിച്ചത്. സ്വാഭാവിക നീരൊഴുക്ക് തടഞ്ഞ് നിർമിച്ച ഇടയിലക്കാട് വെള്ളാപ്പ് ബണ്ട് ശാസ്ത്രീയമായി പുനർ നിർമ്മിക്കണമെന്നാവശ്യപ്പെട്ടു കൊണ്ട് പ്രക്ഷോഭം നടന്നിരുന്നു. 7.8 കോടി ചെലവിൽ 2007 ഫെബ്രുവരിയിലാണ് പാലം നിർമ്മാണം തുടങ്ങിയത്. ഇടയിലക്കാട് ഭാഗത്തെ അബട്ട്മെന്റും രണ്ട് പയറുകളും അവയെ ബന്ധിപ്പിക്കുന്ന സ്‌പാനുകളും മാത്രമാണ് ഒരുങ്ങിയത്. പിന്നീട് ബണ്ടിലൂടെ റോഡും ഈ ഭാഗത്തു സംര ക്ഷണ കവചവും ഒരുക്കി. 2013 ൽ ഇടയിലക്കാട്-വലിയപറമ്പ് പാലം വന്നതോടെ ബണ്ട് റോഡ് വലിയപറമ്പിലേക്കുള്ള പ്രധാനപാത യായി.
വിനോദ സഞ്ചാരം
ലഘുചിത്രം|എടയിലക്കാടിലെ പുതിയ പാലം വിനോദ സഞ്ചാരികൾക്ക് ദൃശ്യവിരുന്നൊരുക്കുന്ന സ്ഥലമാണ് ഇടയിലക്കാട്. സംസ്ഥാനത്തെ ഏറ്റവും വലിയ തീരദേശ കാവായ ഇടയിലക്കാട്, ഇടയിലക്കാട് മുനമ്പ്, ആംനറ്റി സെന്റർ, ആയിറ്റി ബോട്ട് ടെർമിനൽ, വലിയപറമ്പ് പുലിമുട്ട് പ്രദേശം, മാടക്കാൽ എന്നീ പ്രദേശങ്ങളാണ് സന്ദർശനയോഗ്യമാണ്. സംസ്ഥാനത്ത് ഏറ്റവും കൂടുതൽ കണ്ടൽകാടുകളുള്ള കുഞ്ഞിമംഗലത്തെ നീർത്തടങ്ങൾ, കുണിയൻ, ചെമ്പല്ലിക്കുണ്ട് പക്ഷിസങ്കേതങ്ങൾ എന്നിവ വിനോദ സഞ്ചാരികളെ ആകർഷിക്കുന്നു. 24 കിലോമീറ്റർ വ്യാപിച്ച് കിടക്കുന്ന വലിയപറമ്പ് ദീപും ഇടയിലെക്കാട് കാവും അവിടുത്തെ അപൂർവ്വയിനം പക്ഷികളേയും വാനരക്കൂട്ടത്തേയും സന്ദർശിക്കാനെത്തുന്നവർക്ക് വിശ്രമിക്കാനുള്ള സൗകര്യവും ഇവിടെ ഒരുക്കിയിട്ടുണ്ട്.
എന്നാൽ ഈ പ്രദേശത്തിന്റെ സാധ്യതകളെ പൂർണ്ണമായും ഉപയോമ്പ്പെടുത്താൻ സർക്കാരിനായിട്ടില്ല എന്ന ആരോപണം ഉയരുന്നുണ്ട്  പ്രകൃതി സൗന്ദര്യം കൊണ്ട് സമ്പന്നമായ കവ്വായി കായലോരത്തെ ടൂറിസം ഇൻഫോർമേഷൻ സെന്റർ ഇവിടെ എത്തുന്ന വിനോദസഞ്ചാരികൾക്ക് വളരെയേറെ ഉപകാരപ്രദമാകുന്ന തരത്തിൽ നിർമ്മിച്ചുവെങ്കിലും ഇഴജന്തുക്കളും തെരുവ് നായ്ക്കളും കുറുക്കൻമാരുമടക്കമുള്ളവയുടെ ആവാസകേന്ദ്രമായി മാറിയിരിക്കുകയാണ്. ബി ആർ ഡി സി യുടെ നേതൃത്വത്തിൽ പതിനാല് സെന്റ് ഭൂമിയിൽ ഏഴര ലക്ഷം രൂപ ചെലവിട്ടാണ് കെട്ടിടം നിർമ്മിച്ചത്.
നവോദയ ഗ്രന്ഥശാല
നവോദയ ഗ്രന്ഥശാലയുടെ പ്രവർത്തനം എടുത്തു പറയത്തക്കതാണ്. നവോദയ വായനശാലാ പ്രവർത്തകർ കവ്വായിയിലിറങ്ങി കായലിനെ വീണ്ടും കണ്ടലുകൾകൊണ്ട് അലങ്കരിക്കാനുള്ള പ്രവർത്തനങ്ങളാരംഭിച്ചു. ഇക്കോ ടൂറിസത്തിന്റെ ഭാഗമായി നവോദയ പ്രവർത്തകരും നാട്ടുകാരും ഇടയിലക്കാട്ട് നൂറുക്കണക്കിന് കണ്ടൽ വെച്ചുപിടിപ്പിച്ചിട്ടുണ്ട്. നവോദയ വായനശാലയുടെ നേതൃത്വത്തിൽ നിരവധി പരിസ്ഥിതി സൗഹൃദ പഠനങ്ങൾ നടത്തിയിട്ടുണ്ട്. സീക്ക് പോലുള്ള സംഘടനകളുടെ സഹകരണത്തോടെയാണ് പഠനശാലകൾ നടത്തുന്നത്.
വാനര സദ്യ
thumb|ഇടയിലക്കാട്ടെ കുരങ്ങുകൾ കാവിലെ കുരങ്ങുകൾ നാട്ടുകാരുമായി സൗഹൃദത്തിൽ കഴിയുന്നു. ചാലിൽ മാണിക്യാമ്മ എന്ന സ്ത്രീ ഒരു നിയോഗം പോലെ എല്ലാ ദിവസവും കുരങ്ങുകൾക്കു ഭക്ഷണം നൽകുന്നു. പേരു ചൊല്ലി വിളിക്കുമ്പോൾ ഓരോരുത്തരായി വരും. 25 വർഷമായി ഈ പുണ്യപ്രവർത്തി തുടങ്ങിയിട്ട് എന്ന് അവർ പറയുന്നു. എല്ലാ വർഷവും തിരുവോണത്തിന്റെ തൊട്ടടുത്ത അവിട്ടം നാളിൽ നാട്ടുകാരും കുട്ടികളും വാനരർക്ക് സദ്യഒരുക്കി നൽകാറുണ്ട്. കുരങ്ങന്മാർക്ക് ഒരു വഴിപാട് രീതിയിൽ ഇടയിലക്കാട് നവോദയ വായനശാല ബാലവേദി എല്ലാ വർഷവും അവിട്ടം നാളിൽ വാനരസദ്യ നടത്താറുണ്ട്, സഞ്ചാരികൾ ഉപ്പ് ചേർക്കാത്ത ഭക്ഷണം കുരങ്ങുകൾക്ക് നല്കണമെന്ന് ബോധവത്കരണവും നടത്തുന്നു. ഇക്കോടൂറിസത്തിന്റെ ഭാഗമായി കാവിലെത്തുന്നവർ നൽകുന്ന ഭക്ഷ്യവസ്തുക്കൾ കുരങ്ങുകളുടെ നിലനിൽപിന് ഭീഷണിയാവുന്നുണ്ട് ഒരിക്കൽ ഇവിടങ്ങ ളിൽ കുരങ്ങന്മാർ കൂട്ടത്തോടെ ചത്തൊടുങ്ങിയത് വാർത്തയായിരുന്നു.
ഇടയിലക്കാട് വേണുഗോപാലക്ഷേത്രം
പതിറ്റാണ്ടുകളായി അനാഥമായി കിടന്ന തൃക്കരിപ്പൂരിൽ ഇടയിലക്കാട് വേണുഗോപാലക്ഷേത്രം നവീകരണം പൂർത്തിയാക്കി. 31 മുതൽ ജൂൺ രണ്ടുവരെ പ്രതിഷ്ഠ ഉൽസവം. തകർന്നുകിടന്നിരുന്ന ക്ഷേത്രം ഏറെക്കാലം ശ്രീകൃഷ്ണഭജനമഠമായിരുന്നു. പഴയകാലത്ത് സ്ഥാപിച്ച ക്ഷേത്രം 1964-ൽ കടലെടുത്തു പോയെങ്കിലും ഇന്നുള്ള സ്ഥലത്ത് ക്ഷേത്രം പുനർനിർമ്മിച്ചു. രണ്ടു വർഷത്തിലൊരിക്കൽ ഇവിടെ നടക്കുന്ന ഉത്സവം പഞ്ചായത്തിന്റെയും സമീപപ്രദേശത്തിന്റെയും ജനങ്ങളുടെയെല്ലാം സംഗമമായിത്തീർന്നു. ജാതിമതഭേദമെന്യേ നേർച്ചകളും കാണിക്കകളും ജനങ്ങൾ അർപ്പിക്കുന്നു. ഇവിടത്തെ പ്രധാന തെയ്യക്കോലമായ ഘണ്ടാകർണൻ സമീപസ്ഥമായ മറ്റൊരു ദേവാലയത്തിലും കാണപ്പെടാത്തതാണ്.
ഇടയിലക്കാട് നാഗേശ്വരി കാവ്
മറ്റൊരു പ്രധാനപ്പെട്ട ആരാധനാലയമാണ് ഇടയിലക്കാട് നാഗേശ്വരി കാവ്. ഈ കാവ് അതിവിശിഷ്യങ്ങളായ അനവധി ഔഷധസസ്യങ്ങളുടെ കേന്ദ്രമാണ്. മാത്രമല്ല ചൂരൽക്കാടുകളാൽ നിബിഡമായ ഇവിടെ വാനരൻമാർ സ്വൈരമായി വസിക്കുന്നു. അവ നാട്ടുകാരിൽ നിന്ന് പഴങ്ങളും മറ്റും കാവിനു പുറത്ത് വന്ന് സ്വീകരിക്കുന്നു. വൻമരങ്ങൾ തലയുയർത്തി നിൽക്കുന്ന ഈ കാവിന്റെ വടക്കുഭാഗം മത്സ്യബന്ധനം കുലത്തൊഴിലാക്കിയ മുകയ സമുദായക്കാരുടെതാണ്. അവരവിടെ ആരാധനകൾ നടത്തി വരുന്നു. നാഗേശ്വരിക്കാവിനകത്ത് എല്ലാവർഷവും ആയില്യം ഉത്സവനാളിൽ ഉദിനൂർക്ഷേത്രപാലക ക്ഷേത്രത്തിൽ നിന്നും സംഘങ്ങൾ എത്തുകയും നാഗപ്രസാദത്തിനായി പൂജകളും നിവേദ്യ സമർപ്പണവും നടത്തുകയും ചെയ്യുന്നു.
കൂടുതൽ വായനക്ക്
http://news.keralakaumudi.com/beta/news_files/NKNR0079182/NKNR0079182.php
റഫറൻസുകൾ
വർഗ്ഗം:ജൈവവൈവിധ്യം വർഗ്ഗം:കാവുകൾ
ഹിന്ദുമതം അറബ് രാജ്യങ്ങളിൽ
19-ആം നൂറ്റാണ്ടിന്റെ പകുതി മുതൽ അറബ് ലോകത്ത് ഹിന്ദുമതം കണ്ടെത്താൻ കഴിയും. വിവിധ മതങ്ങളിൽപ്പെട്ട ദശലക്ഷക്കണക്കിന് ഇന്ത്യൻ പ്രവാസികൾ പേർഷ്യൻ ഗൾഫിലെ അറബ് രാജ്യങ്ങളിൽ താമസിക്കുകയും ജോലി ചെയ്യുകയും ചെയ്യുന്നു. അവരിൽ പലരും ഹിന്ദുക്കളാണ്. പേർഷ്യൻ ഗൾഫിന് ചുറ്റുമുള്ള എണ്ണ സമ്പന്ന രാജ്യങ്ങളിലേക്ക് ഇന്ത്യക്കാരും നേപ്പാളികളുമായ പ്രവാസികളും ജോലിക്കാരും കുടിയേറിയതിനെ തുടർന്നാണ് ഹിന്ദുമതം ഇവിടേക്ക് വന്നത്.
ബഹ്റൈൻ, യുണൈറ്റഡ് അറബ് എമിറേറ്റ്സ്, യെമൻ, ഒമാൻ എന്നിവിടങ്ങളിൽ ഹൈന്ദവ ക്ഷേത്രങ്ങൾ നിർമ്മിച്ചിട്ടുണ്ട്.
ജനസംഖ്യാശാസ്ത്രം
ലെവന്റ്, നോർത്ത് ആഫ്രിക്ക എന്നീ രാജ്യങ്ങൾ ഉൾപ്പെടെ മറ്റ് അറബ് രാജ്യങ്ങളിലെ ഹിന്ദുക്കളുടെ എണ്ണം തുച്ഛമാണെന്ന് കരുതപ്പെടുന്നു. ഈ രാജ്യങ്ങളിൽ നിലവിൽ ഏതെങ്കിലും ഹിന്ദു ക്ഷേത്രങ്ങൾ ഉണ്ടോ എന്നറിയില്ല.
ചരിത്ര പശ്ചാത്തലം
അറബ് നാവികർ ക്രിസ്തുവർഷം ഒന്നാം നൂറ്റാണ്ടിന് മുമ്പ് പടിഞ്ഞാറൻ ഇന്ത്യൻ തുറമുഖങ്ങളുമായി വ്യാപാരം നടത്താൻ തെക്കുപടിഞ്ഞാറൻ മൺസൂൺ കാറ്റ് ഉപയോഗിച്ചിരുന്നു. 711-ൽ ഒരു അറബ് സൈന്യം സിന്ധ് കീഴടക്കുകയും ആറാം നൂറ്റാണ്ടിൽ അറബ് വ്യാപാരികൾ കേരളത്തിൽ സ്ഥിരതാമസമാക്കുകയും ചെയ്തു. എതിർ ദിശയിൽ, മധ്യകാല ഗുജറാത്തികളും കച്ചികളും മറ്റ് ഇന്ത്യക്കാരും ഹോർമുസ്, സലാല, സൊകോത്ര, മൊഗാദിഷു, മെർക്ക, ബരാവ, ഹോബിയോ, മസ്‌കറ്റ്, ഏദൻ എന്നിവയുൾപ്പെടെ അറബ്, സൊമാലിയൻ തുറമുഖങ്ങളുമായി വിപുലമായി വ്യാപാരം നടത്തി. 15-ാം നൂറ്റാണ്ടിന്റെ അവസാനത്തിൽ പോർച്ചുഗീസുകാർ അവരെ ബലപ്രയോഗത്തിലൂടെ മാറ്റിസ്ഥാപിക്കുന്നതുവരെ ഇന്ത്യൻ മഹാസമുദ്ര വ്യാപാരത്തിന്റെ ഭൂരിഭാഗവും കയ്യാളിയിരുന്നത് അറബ് വ്യാപാരികൾ ആയിരുന്നു. സുഡാൻ പോലുള്ള അറബ് രാജ്യങ്ങളിൽ സൈന്യത്തിലോ സിവിൽ സർവീസിലോ സേവനമനുഷ്ഠിച്ച നിരവധി ഇന്ത്യക്കാർ ബ്രിട്ടീഷ് സാമ്രാജ്യത്തിന് കീഴിൽ ഇന്ത്യ-അറേബ്യ ബന്ധം പുതുക്കി. 1507 ൽ കച്ചിൽ നിന്നാണ് ഹിന്ദുമതം ആദ്യമായി മസ്‌കറ്റിലെത്തിയത്. പേർഷ്യൻ ഗൾഫിലെ അറബ് രാഷ്ട്രങ്ങളിലേക്കുള്ള ഇന്ത്യൻ കുടിയേറ്റത്തിന്റെ ഇപ്പോഴത്തെ തരംഗം ഏകദേശം 1960 കളിലാണ് ആരംഭിക്കുന്നത്. മിഡിൽ ഈസ്റ്റിൽ അതിവേഗം വളരുന്ന മതങ്ങളിൽ ഒന്നാണ് ഹിന്ദുമതം. പ്രധാനമായും ഇന്ത്യൻ ഉപഭൂഖണ്ഡത്തിൽ നിന്നുള്ള കുടിയേറ്റം മൂലമാണ് ഈ വളർച്ച.
2001-ൽ, ബെൽജിയൻ സ്പീലിയോളജിസ്റ്റുകൾ യെമനിലെ സോകോത്ര ദ്വീപിൽ നിന്ന് ധാരാളം ലിഖിതങ്ങളും ഡ്രോയിംഗുകളും പുരാവസ്തുക്കളും കണ്ടെത്തി. ബിസി ഒന്നാം നൂറ്റാണ്ട് മുതൽ എ ഡി ആറാം നൂറ്റാണ്ട് വരെ ദ്വീപ് സന്ദർശിച്ച നാവികർ അവശേഷിപ്പിച്ച ആ ലിഖിതങ്ങൾ ഭൂരിഭാഗവും ഇന്ത്യൻ ബ്രാഹ്മി ലിപിയിലാണ് എഴുതിയിരിക്കുന്നത്.
ഈജിപ്ത്
ഈജിപ്തിൽ ഇന്ത്യക്കാരുടെ ഒരു ചെറിയ സമൂഹമുണ്ട്, അവരിൽ ഭൂരിഭാഗവും ഹിന്ദുമത അനുയായികളാണെന്ന് അനുമാനിക്കപ്പെടുന്നു.
ഇസ്രായേൽ
ഇസ്രായേലിൽ ഇന്ത്യക്കാരുടെ ഒരു ചെറിയ സമൂഹമുണ്ട്, അവരിൽ ഭൂരിഭാഗവും ഹിന്ദുക്കളാണ്.
ഒമാൻ
ലഘുചിത്രം| മിഡിൽ ഈസ്റ്റിലെ ഏറ്റവും പഴക്കം ചെന്ന ഹിന്ദു ക്ഷേത്രങ്ങളിലൊന്നാണ് ഓൾഡ് മസ്‌കറ്റിലെ ശിവക്ഷേത്രം. ഒമാനിൽ കുടിയേറ്റക്കാരായ ഹിന്ദു ന്യൂനപക്ഷമുണ്ട്. 20-ാം നൂറ്റാണ്ടിൽ ഹിന്ദുക്കളുടെ എണ്ണം കുറഞ്ഞുവെങ്കിലും അത് ഇപ്പോൾ സ്ഥിരതയുള്ളതാണ്. 1507 ൽ കച്ചിൽ നിന്നാണ് ഹിന്ദുമതം ആദ്യമായി മസ്‌കറ്റിലെത്തിയത്. യഥാർത്ഥ ഹിന്ദുക്കൾ കച്ചി ഭാഷയാണ് സംസാരിച്ചിരുന്നത്. പത്തൊൻപതാം നൂറ്റാണ്ടിന്റെ തുടക്കത്തിൽ ഒമാനിൽ കുറഞ്ഞത് 4,000 ഹിന്ദുക്കളെങ്കിലും ഉണ്ടായിരുന്നു. 1900 ആയപ്പോഴേക്കും അവരുടെ എണ്ണം 300 ആയി കുറഞ്ഞു. 1895-ൽ മസ്‌കറ്റിലെ ഹിന്ദു കോളനി ഇബാദികളുടെ ആക്രമണത്തിനിരയായി. സ്വാതന്ത്ര്യം ലഭിക്കുമ്പോൾ ഏതാനും ഡസൻ ഹിന്ദുക്കൾ മാത്രമാണ് ഒമാനിൽ അവശേഷിച്ചത്. അൽ-വാൽജത്തിന്റെയും അൽ-ബനിയന്റെയും ചരിത്രപരമായ ഹിന്ദു ക്വാർട്ടേഴ്‌സ് ഇപ്പോൾ ഹിന്ദുക്കൾ കൈവശപ്പെടുത്തിയിട്ടില്ല. വിസൂമൽ ദാമോദർ ഗാന്ധി (ഔലാദ് കാര), ഖിംജി രാംദാസ്, ധൻജി മൊറാർജി, രത്താൻസി പുരുഷോത്തം, പുരുഷോത്തം തോപ്രാനി എന്നിവരാണ് കുടിയേറ്റക്കാരായ ഹിന്ദുക്കളിൽ (കച്ചി) ഏറ്റവും പ്രമുഖരായത്. മസ്‌കറ്റിന്റെ വടക്കുപടിഞ്ഞാറുള്ള സോഹാറിലാണ് ഏക ഹിന്ദു ശ്മശാനം സ്ഥിതി ചെയ്യുന്നത്.
ക്ഷേത്രങ്ങൾ
മഅ്ബാദ് അൽ ബനിയൻ, ബൈത്ത് അൽ പിർ എന്നിവിടങ്ങളിൽ ഒരിക്കൽ സ്ഥിതി ചെയ്തിരുന്ന ഹിന്ദു ക്ഷേത്രങ്ങൾ ഇപ്പോൾ നിലവിലില്ല. ഇപ്പോൾ നിലവിലുള്ള ഹിന്ദു ക്ഷേത്രങ്ങൾ മസ്കറ്റ് ശിവ ക്ഷേത്രം സമുച്ചയം (പ്രാദേശികമായി മോത്തീശ്വർ മന്ദിർ എന്ന് അറിയപ്പെടുന്നു) ദർസൈത്തിലെ കൃഷ്ണ ക്ഷേത്രം എന്നിവയാണ്.
ഖത്തർ
ഖത്തറിൽ ജനസംഖ്യയുടെ 15.1% ഹിന്ദുക്കളാണ്. രാജ്യത്ത് 422,118 ഹിന്ദുക്കൾ ഉണ്ടെന്നാണ് കണക്ക്. പല ഹിന്ദുക്കളും തെക്ക്, തെക്കുകിഴക്കൻ ഏഷ്യയിൽ നിന്നുള്ളവരാണ്.
തുർക്കി
തുർക്കിയിൽ 100 കുടുംബങ്ങളുള്ള 300 പേരുള്ള ഇന്ത്യൻ പ്രവാസികളുടെ ഒരു ചെറിയ സമൂഹമുണ്ട്, അതിൽ മിക്കവാറും എല്ലാവരും ഹിന്ദുമതം പിന്തുടരുന്നു.
യുണൈറ്റഡ് അറബ് എമിറേറ്റ്സ്
യുണൈറ്റഡ് അറബ് എമിറേറ്റ്സിലെ (യുഎഇ) ദക്ഷിണേഷ്യക്കാർ രാജ്യത്തെ ഏറ്റവും വലിയ വംശീയ വിഭാഗമാണ്. 2017 ൽ യുഎഇയിലുള്ള 2 ദശലക്ഷം ഇന്ത്യൻ കുടിയേറ്റക്കാർ (കൂടുതലും തെക്കേ ഇന്ത്യൻ സംസ്ഥാനങ്ങളായ കേരള, ആന്ധ്രാപ്രദേശ്, തീരദേശ കർണാടക, തമിഴ്നാട് എന്നിവിടങ്ങളിൽ നിന്നുള്ളവർ) എമിറേറ്റ്സ് മൊത്തം ജനസംഖ്യയുടെ 28% വരുമെന്നാം കണക്കാക്കിയിരിക്കുന്നത് യുഎഇയിലെ ഏറ്റവും വലിയ മൂന്ന് നഗരങ്ങളായ അബുദാബി, ദുബായ്, ഷാർജ എന്നിവിടങ്ങളിലാണ് ഭൂരിഭാഗം ഇന്ത്യക്കാരും താമസിക്കുന്നത്. ഏകദേശം 2 ദശലക്ഷം കുടിയേറ്റക്കാരിൽ 1 ദശലക്ഷം പേർ കേരളത്തിൽ നിന്നും 450,000 പേർ തമിഴ്‌നാട്ടിൽ നിന്നുമാണ്. യുഎഇയിലെ ഇന്ത്യൻ കുടിയേറ്റക്കാരുടെ ജനസംഖ്യ 1975-ൽ 170,000 ആയിരുന്നത് 1999-ൽ 750,000 ആയി ഉയർന്നു. 2009 ആയപ്പോഴേക്കും ഇത് 2 ദശലക്ഷം ആയി ഉയർന്നു. യുഎഇയിലെ ഭൂരിഭാഗം ഇന്ത്യക്കാരും (ഏകദേശം 50%—2011-ൽ 883,313) ദക്ഷിണേന്ത്യൻ സംസ്ഥാനമായ കേരളത്തിൽ നിന്നുള്ളവരാണ്, തൊട്ടുപിന്നാലെ തമിഴ്‌നാട്ടിൽ നിന്നുള്ള കുടിയേറ്റക്കാരും. യുഎഇയിലേക്കുള്ള ഇന്ത്യൻ കുടിയേറ്റക്കാരിൽ ഭൂരിഭാഗവും മുസ്ലീം (50%), ക്രിസ്ത്യൻ (25%), ഹിന്ദു (25%) മതക്കാരാണ്. കണക്കുകൾ സൂചിപ്പിക്കുന്നത് യുഎഇയിലെ ഹിന്ദു ജനസംഖ്യ 6-10% വരെയാണ് എന്നാണ്.
ക്ഷേത്രങ്ങൾ
ജനസംഖ്യയിൽ വലിയൊരു വിഭാഗം ഹിന്ദുമത വിശ്വാസം ആചരിക്കുന്നുണ്ടെങ്കിലും, രണ്ട് വലിയ ഷെയ്ഖ്‌ഡൊമുകളിൽ നിലവിൽ ഒരു ഹിന്ദു ക്ഷേത്രം മാത്രമേയുള്ളൂ. ദുബായിലെ ഹിന്ദു ക്ഷേത്രം (പ്രാദേശികമായി ശിവ, കൃഷ്ണ മന്ദിർ എന്ന് അറിയപ്പെടുന്നു) രണ്ട് ബലിപീഠങ്ങളുള്ള ഒരു വാടക വാണിജ്യ കെട്ടിടത്തിന്റെ മുകളിലത്തെ നിലയിൽ പ്രവർത്തിക്കുന്ന ഒരു ചെറിയ പ്രാർത്ഥനാ ഹാൾ മാത്രമാണ്.
1958-ൽ നിർമ്മിക്കാൻ അനുമതി ലഭിച്ച ഈ ചെറിയ ക്ഷേത്രം 2016-ന്റെ അവസാനത്തിൽ പ്രധാനമന്ത്രി നരേന്ദ്ര മോദിയുടെ യുഎഇ സന്ദർശന വേളയിൽ ഒരു വിദേശനയ പ്രശ്‌നമായി മാറിയിരുന്നു.
അബുദാബിയിലും ദുബായിലും താമസിക്കുന്ന ഹിന്ദുക്കൾ അവരുടെ വീടുകളിൽ അവരുടെ മതം ആചരിക്കുന്നു. അബുദാബിയിലെ ആദ്യത്തെ ഹിന്ദു ക്ഷേത്രം ഇപ്പോൾ നിർമ്മാണത്തിലാണ്. പുതിയ ക്ഷേത്രം, ബിഎപിഎസ് ശ്രീ സ്വാമിനാരായണ മന്ദിർ അബുദാബി, 2019 ഏപ്രിലിൽ ശിലാസ്ഥാപന ചടങ്ങ് നടത്തി.
ഹിന്ദു സമൂഹത്തിന് രണ്ട് ശ്മശാന സൗകര്യങ്ങളുണ്ട്, ഒന്ന് അബുദാബിയിലും മറ്റൊന്ന് ദുബായിലും.
യെമൻ
യെമനിൽ ഏകദേശം 297,103 ഹിന്ദുക്കളുണ്ട്. ഇവരിൽ പലരും ഇന്ത്യയിൽ നിന്നും നേപ്പാളിൽ നിന്നുമുള്ളവരാണ്.
അവലംബം
വർഗ്ഗം:ഹിന്ദുമതം രാജ്യം തിരിച്ച്
കലേസിയോൺ
കൺപോളകളിലെ സീബാഗ്രന്ഥിയിലെ തടസ്സങ്ങൾ മൂലം ഉണ്ടാകുന്ന ഒരു സിസ്റ്റാണ് കലേസിയോൺ ഇത് മെയ്ബോമിയൻ സിസ്റ്റ് എന്നും അറിയപ്പെടുന്നു. ഇവ സാധാരണയായി കൺപോളയുടെ മധ്യത്തിലാണ് കാണപ്പെടുന്നത്. സാധാരണ കൺകുരുവിന് ഉള്ളപോലെ വേദന ഇവയ്ക്ക് ഉണ്ടാവുകയില്ല. പതിയെ, ഏതാനും ആഴ്‌ചകൾക്കുള്ളിൽ ആണ് ഈ തടിപ്പ് വലുതാവുന്നത്.
ഒരു സ്റ്റൈക്ക് ശേഷമോ, അല്ലെങ്കിൽ കട്ടിയാവുന്ന എണ്ണ, ഗ്രന്ഥികളിൽ ഉണ്ടാക്കുന്ന തടസ്സങ്ങൾ മൂലമോ ഇത് ഉണ്ടാകാം. സാധാരണയായി മെയ്ബോമിയൻ ഗ്രന്ഥിയിലെ തടസ്സങ്ങളാണ് കലേസിയോണിന് കാരണം, പക്ഷെ സെയ്സ് ഗ്രന്ഥി തടസ്സങ്ങൾ മൂലവും ഇത് ഉണ്ടാകാം. ഒറ്റ നോട്ടത്തിൽ കലേസിയോൺ സ്റ്റൈ (കൺകുരു) പോലെയാണ് ഇരിക്കുന്നത് എങ്കിലും സ്റ്റൈ സാധാരണ വേദനാജനകമാണ്.
ചൂടുവെള്ളത്തിൽ മുക്കി പിഴിഞ്ഞ തുണികൊണ്ട് പതിയെ അമർത്തുന്നതാണ് ആരംഭത്തിലുള്ള ചികിത്സ. ഇത് ഫലപ്രദമല്ലെങ്കിൽ കൺപോളയിലെ തടിപ്പുള്ള ഭാഗത്ത് കോർട്ടികോസ്റ്റീറോയിഡുകൾ കുത്തിവയ്ക്കുന്ന ചികിത്സാരീതി പരിഗണിക്കാം. തടിപ്പ് വലുതാണെങ്കിൽ, ഇൻസിഷൻ ഡ്രെയിനേജ് ശുപാർശ ചെയ്യുന്നു.
താരതമ്യേന സാധാരണമായ ഒന്നാണെങ്കിലും ഈ അവസ്ഥയുടെ ഫ്രീക്വൻസിയെക്കുറിച്ച് കൃത്യമായി അറിയില്ല.
"ചെറിയ ആലിപ്പഴം" എന്ന് അർഥം വരുന്ന ഗ്രീക്ക് വാക്കായ khalazion (χαλάζιον) എന്ന വാക്കിൽ നിന്നാണ് കലേസിയോൺ എന്ന വാക്ക് ഉണ്ടായത്.
അടയാളങ്ങളും ലക്ഷണങ്ങളും
ലഘുചിത്രം|വലിയ കലേസിയോൺ ബാധിച്ച കൺപോള
സങ്കീർണതകൾ
കോർണിയയിലെ മർദ്ദം മൂലം ഒരു വലിയ കലേസിയോൺ അസ്റ്റിഗ്മാറ്റിസത്തിന് കാരണമാകും.
കോർട്ടികോസ്റ്റീറോയിഡ് കുത്തിവയ്പ്പിന്റെ സങ്കീർണതകളിൽ ഹൈപ്പോപിഗ്മെന്റേഷൻ, ഫാറ്റ് അട്രോഫി എന്നിവ ഉൾപ്പെടുന്നു.
ഒരേ പ്രദേശത്ത് വീണ്ടും പ്രത്യക്ഷപ്പെടുന്ന ഒരു കലേസിയോൺ സെബേഷ്യസ് സെൽ കാർസിനോമയുടെ ലക്ഷണമായിരിക്കാം.
രോഗനിർണയം
ലഘുചിത്രം|വലിയ കലേസിയോണിൽ കാണുന്ന ക്ലാസിക് ലിപ്പോഗ്രാനുലോമാറ്റസ് പ്രതികരണം ഒരു കലേസിയോൺ ചിലപ്പോൾ ഒരു സ്റ്റൈയുമായി തെറ്റിദ്ധരിക്കാം.
ചികിത്സ
അവ വീണ്ടും വലുതാക്കുകയോ ചൂടുവെച്ചിട്ടും ചെറുതാവാതിരിക്കുകയോ ചെയ്താൽ, അടുത്ത നടപടി എന്ന നിലയിൽ ചെറിയ കലേസിയോണിൽ കോർട്ടികോസ്റ്റീറോയിഡ് കുത്തിവയ്ക്കാം, അതേപോലെ വലിയവയെ ലോക്കൽ അനസ്തേഷ്യ ഉപയോഗിച്ച് ശസ്ത്രക്രിയയിലൂടെ നീക്കംചെയ്യാം. ചർമ്മത്തിൽ ഒരു വടു ഉണ്ടാകാതിരിക്കാൻ സർജറി സാധാരണയായി കണ്പോളയുടെ അടിയിൽ നിന്നാണ് ചെയ്യുന്നത്.
ശസ്ത്രക്രിയ
കലേസിയോൺ ശസ്ത്രക്രിയ എന്നത് ഒരു ലളിതമായ പ്രക്രിയയാണ്. ഇത് സാധാരണയായി അഡ്മിഷൻ ആവശ്യമില്ലാത്ത ഓപ്പറേഷനാണ്. കൂടാതെ, ശസ്ത്രക്രിയക്ക് ശേഷം കൂടുതൽ വൈദ്യ പരിചരണത്തിനായി വ്യക്തി ആശുപത്രിയിൽ തുടരേണ്ടതുമില്ല.
കൺപോളയിൽ ലോക്കൽ അനസ്തെറ്റിക് കുത്തിവച്ചതിന് ശേഷം കൺപോളയിൽ ഒരു ക്ലാമ്പ് ഇടുന്നു. തുടർന്ന് കൺപോള തിരിച്ച് കൺപോളയുടെ ഉള്ളിൽ ഒരു മുറിവുണ്ടാക്കി ഒരു ക്യൂറേറ്റ് ഉപയോഗിച്ച് കലേസിയോൺ പൂർണ്ണമായി പുറന്തള്ളുന്നു. മുറിവുകൾ പോലെയുള്ള സങ്കീർണ്ണതകൾ ഒഴിവാക്കാൻ കുട്ടികളിൽ ചിലപ്പോൾ ജനറർ അനസ്തേഷ്യ ആവശ്യമായി വരാം.
കലേസിയോൺ ശസ്ത്രക്രിയ ഒരു സുരക്ഷിത പ്രക്രിയയാണ്, സങ്കീർണതകൾ വളരെ അപൂർവമായി മാത്രമേ സംഭവിക്കൂ. സാധ്യതയുള്ള സങ്കീർണതകളിൽ, രക്തസ്രാവം അല്ലെങ്കിൽ കലേസിയോണിന്റെ ആവർത്തനം എന്നിവയുണ്ട്.
സ്റ്റിറോയിഡ് കുത്തിവയ്പ്പ്
കലേസിയയുടെ കോശങ്ങൾ സ്റ്റിറോയിഡുകളോട് സംവേദനക്ഷമതയുള്ളതിനാൽ, സ്റ്റിറോയിഡുകളുടെ ഇൻട്രാലീഷണൽ അല്ലെങ്കിൽ സബ്ക്യുട്ടേനിയസ് കുത്തിവയ്പ്പ്, സാധാരണയായി ട്രയാംസിനോലോൺ അസെറ്റോണൈഡ് (ടിഎ) കുത്തിവയ്ക്കുന്നത് ഉയർന്ന വിജയനിരക്കുകളുള്ള ലളിതവും ഫലപ്രദവുമായ ചികിത്സാ മാർഗമായി കണക്കാക്കപ്പെടുന്നു. ഇത് ശസ്ത്രക്രിയാ ചികിത്സയുടെ (I&C) അതേ ഫലങ്ങൾ നൽകിയേക്കാം. ശസ്ത്രക്രിയാ അപകടസാധ്യതകൾ കണക്കിലെടുക്കുമ്പോൾ, സ്റ്റിറോയിഡ് കുത്തിവയ്പ്പ് പാർശ്വസ്ഥമായ ലീഷൻ, ലാക്രിമൽ പങ്റ്റത്തിനടുത്തുള്ള ലീഷൻ എന്നിവയിൽ സുരക്ഷിതമായ പ്രക്രിയയാണെന്ന് വിശ്വസിക്കപ്പെടുന്നു.
കാർബൺ ഡൈ ഓക്സൈഡ് ലേസർ
CO2 ലേസർ ഉപയോഗിച്ചുള്ള കലേസിയോൺ എക്‌സൈഷനും കുറഞ്ഞ രക്തസ്രാവമുള്ള ഒരു സുരക്ഷിത പ്രക്രിയയാണ്. ഇതിന് കണ്ണ് പാച്ചിംഗും ആവശ്യമില്ല.
പുറം കണ്ണികൾ
വർഗ്ഗം:കണ്ണ് വർഗ്ഗം:കൺപോള, ലാക്രിമൽ സിസ്റ്റം, ഓർബിറ്റ് എന്നിവയെ ബാധിക്കുന്ന അസുഖങ്ങൾ
പഞ്ചരത്ന ഗോവിന്ദ ക്ഷേത്രം
ബംഗ്ലാദേശിലെ രാജ്ഷാഹി ജില്ലയിലെ പുതിയ ഗ്രാമത്തിൽ സ്ഥിതിചെയ്യുന്ന ഒരു മനോഹര ക്ഷേത്രമാണ് പഞ്ചരത്ന ഗോവിന്ദ ക്ഷേത്രം. പത്തൊൻപതാം നൂറ്റാണ്ടിൽ പണിത ഒരു സ്മാരകമാണ് ഈ ക്ഷേത്രം. അഞ്ച് രത്നാസ് അല്ലെങ്കിൽ സ്തൂപികശിഖരം ഈ ക്ഷേത്രത്തിൻറെ വാസ്തുവിദ്യാ സവിശേഷതയാണ്. പുതിയ രാജ്ബാരി അഥവാ കൊട്ടാരത്തിന്റെ ഉൾഭാഗത്താണ് ഈ ക്ഷേത്രം സ്ഥിതി ചെയ്യുന്നത്.
മാണ്ഡ്വി, ഗുജറാത്ത്
ഗുജറാത്തിലെ കച്ച് ജില്ലയിലുള്ള ഒരു മുനിസിപ്പാലിറ്റിയാണ് മാണ്ഡ്വി. മഹാറാവു രാജാക്കന്മാരുടെ വേനൽക്കാല വസതി എന്നനിലക്ക് അത് പ്രസിദ്ധമാണ്. കോട്ടമതിലിനകത്ത് ഇപ്പോഴും പഴയനഗരാവശിഷ്ടങ്ങൾ കാണാം. ഇവിടെ 400 വർഷം പഴക്കമുള്ള ഒരു കപ്പൽ നിർമ്മാണശാല സ്ഥിതിചെയ്യുന്നു. കാർവ ഗോത്രക്കാരുടെ പാരമ്പര്യപരമായ ജോലിയെന്ന നിലയിൽ ഇവിടെ ഇപ്പോഴും ചെറിയ മരക്കപ്പലുകൾ നിർമ്മിക്കുന്നുണ്ട്.
കോട്ട
റാവുശ്രീ ഭർമാൽജി 1549-ൽ നിർമ്മിച്ചതാണ് ഈ കോട്ട. എട്ടു കിലോമീറ്റർ നീളവും രണ്ടരമീറ്റർ വീതിയും മൂന്നു മീറ്റർ ഉയരവും ഇതിനുണ്ട്. അഞ്ച് കോട്ടവാതിലുകൾ മൂന്നു ജനലുകൾ, ഏഴു സ്തംഭങ്ങൾ എന്നിവയും ഇതിനുണ്ട്. 1978-ൽ മാണ്ഡ്വി മുനിസിപ്പാലിറ്റിക്ക് കോട്ട കൈമാറി. 1992-ൽ മുനിസിപ്പാലിറ്റി 290 മീറ്റർ പൊളിച്ച് തുറസ്സാക്കൻ തീരുമാനിച്ചു. എന്നാൽ ബഹുജനപ്രക്ഷോഭം കാരണം ഇതു നിർത്തി വച്ചു എങ്കിലും പിന്നീട് കോടതി നിർദ്ദേശപ്രകാരം 1993-ൽ മുന്നൂറു മീറ്റർ പൊളിച്ചുമാറ്റി. 1999-ൽ പുരാവസ്തുവകുപ്പ് ഈ കോട്ട ഏറ്റെടുത്തു. 2001-ൽ നാലു വാതിലുകളും ആറു സ്തംഭങ്ങളും ഒഴികെ മറ്റെല്ലാം ഒഴിവാക്കി.
ഭൂമിശാസ്ത്രം
മാണ്ഡ്വി ഒരു തുറമുഖനഗരം ആണ്. 22.81°N, 69.36°W രുക്മാവതി നദി കച്ച് ഉൾക്കടലിൽ പതിക്കുന്നതിവിടെ ആണ്. അഹമ്മദാബാദിൽ നിന്നും 446 കിമി അകലെ ആണിത്. 56 കിമി അകലെ ഉള്ള ഭുജ് ആണ് അടുത്ത തീവണ്ടി നിലയം.
കാലാവസ്ഥ
ഉഷ്ണമേഖലാ കാലാവസ്ഥ ആണ് ഉള്ളത്. 1539 മില്ലിമീറ്റർ മഴകിട്ടും. ശരാശരി ചൂട് 27 ഡിഗ്രി ആണ്.
ചരിത്രം
ഖെങർജി ഇ എന്ന കച്ചിലെ റാവു 1580ൽ ആണ് മാണ്ഡ്വി നഗരം സ്ഥാപിച്ചത് ..
ജനസംഖ്യാകണക്കുകൾ
51,000 ജനങ്ങൾ അധിവസിക്കുന്ന മാണ്ഡവിയിലെ ജനസംഖ്യയിലെ സാമുദായികമായ തരംതിരിവനുസരിച്ച് ഏറിയകൂറും ബ്രാഹ്മണർ, ബ്രഹ്മക്ഷത്രിയർ, ഭട്ടാലാസ്, ലോഹാനാസ്, ഖർവാസ് മഹേശ്വരി ദാവൂദി ബോറ, മുസ്ലീം (മേമൻ, ഖത്രി, സുമാറ, സലാത്ത് തുടങ്ങിയവർ), ജൈനമതക്കാർ, കണ്ഡോയ്, പാടിദാർ, മിസ്ട്രീസ് തുടങ്ങിയവരാണ്.
യഥാർത്ഥ ഗുജറാത്ത്, കച്ചി സംസ്കാരം സ്വന്തമാക്കിയ സവിശേഷമായ ഒരു പട്ടണമാണ് മാണ്ഡ്വി. അതിനാൽ മാണ്ഡ്വി നാഗൽപൂർ, മോട്ടി റയാൻ തുടങ്ങിയ അയൽ ഗ്രാമങ്ങളുമായും ഇണങ്ങിച്ചേർന്നിരുന്നു. മാണ്ഡ്വി പരസ്പരം പ്രയോജനപ്പെടുന്ന കച്ചവടക്കാരുടെയും കപ്പലിൽ പണിയെടുക്കുന്നവരുടെയും ഒരു പട്ടണമാണ്.
ഖെൻഗാർജി III നിർമ്മിച്ച ലാൽ ബംഗ്ലാവ് / അരിഹന്ത് ബംഗ്ലാവ് മാണ്ഡ്വിയിലാണുണ്ടായിരുന്നത്. ഈ കൊട്ടാരം പണിയാൻ 16 വർഷമെടുത്തിരുന്നു. അദ്വിതീയ വാസ്തുവിദ്യയും വിശാലമായ 55 മുറികളും 5 നിലകളും ഇവയിലെല്ലാം തേക്കുകൊണ്ടുള്ള മച്ചുമുണ്ടായിരുന്നു ഈ കൊട്ടാരത്തിന്. ലാൽ ബംഗ്ലാവ് നിലനിന്നിരുന്ന സ്ഥലം ഇപ്പോൾ ഒരു പൈതൃക സൈറ്റാണ്. നിലവിൽ ഇത് സാങ്കറ്റ് ഷായുടെ ഉടമസ്ഥതയിലുള്ളതാണ്. 2011-2012 കാലയളവിൽ ഇത് നിലംപരിശാക്കുകയും തൽസ്ഥാനത്ത് ഇപ്പോൾ ഒരു പുതിയ നിർമ്മിതിയായ ഷോപ്പിങ്, റെസിഡൻഷ്യൽ കോംപ്ലക്സ് നിലനിൽക്കുകയും ചെയ്യുന്നു.
2001-ലെ ഗുജറാത്ത് ഭൂകമ്പം ആഴത്തിൽ നാശനഷ്ടങ്ങൾ വരുത്തിയ പട്ടണങ്ങളിലൊന്നായിരുന്നു മാണ്ഡ്വി.
1950-ൽ കച്ച് ജില്ലയിൽ പ്രശസ്ത സോഷ്യൽ വർക്കർ ഛോട്ടാലാൽ ജെ. മേത്ത (1911-1982) അദ്ദേഹത്തിൻറെ സഹോദരൻ പ്രബുദാസ് ജെ. മേത്ത എന്നിവർ ചേർന്ന് (1925-1959) ആദ്യത്തെ സൗജന്യ ടി.ബി. ഹോസ്പിറ്റലും ബധിരരും മൂകരുമായ കുട്ടികൾക്കുള്ള സ്കൂളും ലോകത്തിലെ 1000-ാമത്തെ റോട്ടറി ക്ലബ്ബും, മിസ്സിസ് ഹിരാബെൻ സി മേത്ത (1916-2011) ആദ്യമായി ബാൽ മന്ദിർ, ഭാഗിനി മണ്ഡൽ എന്നിവയും ആരംഭിച്ചു.
വ്യവസായം
മാണ്ഡ്വിയിലെ ഭൂരിഭാഗം വ്യവസായങ്ങളും ചെറുകിട വ്യവസായങ്ങളാണ്. പ്രധാനമായും ബെന്റോണൈറ്റ് ഖനന മേഖലകൾ, ഭക്ഷ്യ എണ്ണ ഉത്പാദനം, മീൻപിടുത്തം പരമ്പരാഗത കപ്പൽനിർമ്മാണം, കോട്ടൺ ഉൽപ്പന്നങ്ങളും ഗാർഹിക ബന്ദാനിയുടെയും നിർമ്മാണം, ഭക്ഷ്യ ഉൽപ്പന്നങ്ങളായ മധുരപലഹാരങ്ങൾ & ഫർഷൻ ഉത്പാദനം എന്നിവയാണ്.
പ്രധാനസ്ഥാനങ്ങൾ
മാണ്ഡ്വി വർഷം മുഴുവനും വളരെ സുഖദമായ കാലാവസ്ഥ അനുഭവപ്പെടുന്ന പ്രദേശമാണ്. കുച്ച് മഹാരാജാക്കന്മാരുടെ (രാജാക്കന്മാർ) ഒരു വേനൽക്കാല വിശ്രമകേന്ദ്രമായിരുന്നു ഇത്.
ഭക്ഷണം
മാണ്ഡ്വിയിൽനിന്നുള്ള ജനപ്രിയ ഭക്ഷ്യവസ്തുക്കളിൽ മാണ്ഡ്വിയിലെ തനതായ ഭക്ഷ്യവിഭവമായ ഡബേലി ഇപ്പോൾ ഗുജറാത്തിലുടനീളവും മഹാരാഷ്ട്രയിലും ലഭ്യമാണ്. ഇതുകൂടാതെ കഴിഞ്ഞ 8 മുതൽ 10 വരെയുള്ള വർഷങ്ങളിൽ പഞ്ചാബി, ദക്ഷിണേന്ത്യൻ, ചൈനീസ് രുചികളിലുള്ള വിവിധ ഭക്ഷണങ്ങൾ ഇവിടെ വളരെ എളുപ്പത്തിൽ കിട്ടുന്നു. നല്ല ഗുജറാത്തി ഭക്ഷണവും മാണ്ഡ്വിയിൽ ലഭ്യമാണ്. ചെറുതും വലുതുമായ 20 ൽ അധികം ഡൈനിങ് ഹാളുകളും റെസ്റ്റോറന്റുകളും നഗരത്തിൽ വിജയകരമായി പ്രവർത്തിക്കുകയും അവിടെയെല്ലാം നല്ല ഭക്ഷണവും ലഭ്യമാണ്.
അവലംബം
വർഗ്ഗം:കച്ച് ജില്ലയിലെ നഗരങ്ങൾ
വർഗ്ഗം:ഇന്ത്യയിലെ തുറമുഖനഗരങ്ങൾ വർഗ്ഗം:ഗുജറാത്തിലെ തുറമുഖങ്ങൾ
തെസ്പീസ്
പ്രാചീന ഗ്രീക്ക് പുസ്തകങ്ങളിൽ പ്രതേകിച്ച് അരിസ്റ്റോട്ടിലിന്റെ രചനകളിൽ നിന്നും ചരിത്രത്തിലെ ആദ്യത്തെ നാടകാഭിനേതാവും നാടക കൃത്തുമാണ് തെസ്പീസ്; Θέσπις; fl. 6th century BC). മറ്റ് ചില സ്രോതസ്സുകളിൽ ആദ്യമായി നടനോടൊപ്പം ആദ്യമായി മറ്റ് നടന്മാരും പ്രത്യക്ഷപ്പെടുന്നത് അവതരിപ്പിച്ചത് ഇദ്ദേഹമണ്‌. ഇദ്ദേഹത്തെ നാടകത്തിന്റെ പിതാവായി അറിയപ്പെടുന്നു.
തെസ്പീസ് ഡിത്യരംബസ് (പുരാണ കഥകളെ ആസ്പദമാക്കി പാടുന്ന പാട്ടുകൾ) ഗായകനായിരുന്നു.ഇദ്ദേഹമാണ്‌ ഒരു ഗായകനോ നടനോ വ്യക്തിപരമായി കഥപാത്രങ്ങളായി കഥ അവതരിപ്പിക്കുന്ന ശൈലി കൊണ്ട്‌ വന്നത്. കഥാപാത്രങ്ങൾ വിവിധ മുഖംമൂടികൾ ധരിച്ച് അരങ്ങിലെത്തിയത് ഇദ്ദേഹത്തിന്റെ ആശയമാണ്‌. ദുരന്ത നാടകത്തിന്റെ തുടക്കം ഇദ്ദേഹത്തിൽ നിന്നാണ്‌. അതിനെ ഏറ്റവും നന്നയി കൈകാര്യം ചെയ്തതും ഇദ്ദേഹമാണ്‌.ബീ.സി.534ൽ ആഥൻസിലെ ഡയോണിസിയ സ്ഥാപനത്തിലെ മൽസരത്തിൽ ഏറ്റവും മികച്ച ദുരന്ത നാടകമായി തിരഞ്ഞെടുത്ത ഇദ്ദേഹത്തിന്റെതാണ്‌.തെളിവുകളുള്ള ആദ്യ മൽസരത്തിൽ ജയിച്ചിട്ടുള്ള വ്യതിയാണ്‌ തെസ്പീസ്. സമ്പത്തികമായി വളരാൻ തെസ്പീസ് സഞ്ചാര നാടകങ്ങൾ തുടങ്ങി.ആദ്യമായി സഞ്ചാര നാടകം അവതരിപ്പിച്ചതും അദ്ദേഹമാണ്. ‌അദ്ദേഹത്തിന്റെ സഞ്ചാരത്തിൽ വിവിധസ്ഥലങ്ങളിൽ വിവിധ വേഷങ്ങളിൽ മാസ്ക്കും കുതിര വണ്ടി എന്നിവയോട് കൂടിയായിരുന്ന് യാത്ര.
സ്രോതസ്സുകൾ
വർഗ്ഗം:ഗ്രീക്ക് എഴുത്തുകാർ വർഗ്ഗം:ഗ്രീക്ക് നാടകകൃത്തുക്കൾ വർഗ്ഗം:ഗ്രീക്ക് അഭിനേതാക്കൾ വർഗ്ഗം:ക്രിസ്തുവിനു മുൻപ് ജനിച്ചവർ
അന്നമനട പരമേശ്വര മാരാർ
പഞ്ചവാദ്യരംഗത്ത് തിമിലവിദഗ്ദ്ധരിൽ  പ്രഥമഗണനീയനായ കലാകാരനാണ് അന്നമനട പരമേശ്വര മാരാർ (1952-2019). കേരള സംഗീത നാടക അക്കാദമിയുടേതടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
ജീവിതരേഖ
1952 ജൂൺ 5-ന് ഇടവമാസത്തിലെ വിശാഖം നക്ഷത്രത്തിൽ തൃശ്ശൂർ അന്നമനട പടിഞ്ഞാറേ മാരാത്ത് കുടുംബത്തിൽ ജനിച്ചു. കേരള കലാമണ്ഡലത്തിലെ തിമിലപരിശീലനത്തിനുള്ള ആദ്യബാച്ചിൽ വിദ്യാർത്ഥിയായിരുന്നു. കലാമണ്ഡലത്തിൽ അരങ്ങേറ്റം കഴിഞ്ഞ് പല്ലാവൂർ സഹോദരൻമാർക്കു കീഴിൽ രണ്ടുവർഷത്തെ അധികപരിശീലനം നേടി.
ദീർഘകാലം പ്രമേഹബാധിതനായിരുന്ന പരമേശ്വരമാരാർക്ക് രണ്ട് വിരലുകൾ മുറിച്ചുമാറ്റേണ്ടിവന്നിരുന്നു. തുടർന്ന് അദ്ദേഹം വാദ്യരംഗത്തോട് വിടപറഞ്ഞു. 2019 ജൂൺ ആദ്യവാരത്തിൽ ന്യുമോണിയാബാധയെത്തുടർന്ന് കൊച്ചിയിലെ അമൃത ആശുപതിയിൽ പ്രവേശിപ്പിയ്ക്കപ്പെട്ട് അദ്ദേഹം അവിടെ വച്ച് ജൂൺ 12-ന് വൈകീട്ട് അഞ്ചുമണിയോടെ അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.
പുറം കണ്ണികൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:തിമില വാദകർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:1952-ൽ ജനിച്ചവർ വർഗ്ഗം:2019-ൽ മരിച്ചവർ വർഗ്ഗം:ജൂൺ 5-ന് ജനിച്ചവർ വർഗ്ഗം:ജൂൺ 12-ന് മരിച്ചവർ
ആന്ദ്രേ ഗൈഡ്
ആന്ദ്രേ പോൾ ഗീയോം ഷീഡ്  (ഫ്രഞ്ച്: [ɑdʁe pɔl ɡijom ʒid];   ഇംഗ്ലീഷിൽ ആൻഡ്രെ പോൾ ഗീയോം ഗീഡെ;  22 നവംബർ 1869 - 19 ഫെബ്രുവരി 1951) ഒരു ഫ്രഞ്ച് എഴുത്തുകാരനും സാഹിത്യത്തിനുള്ള നോബൽ സമ്മാനം നേടിയ (1947 ൽ) വ്യക്തിയുമായിരുന്നു. സിംബോളിസ്റ്റ് പ്രസ്ഥാനത്തിൽ നിന്നു തുടങ്ങിയ ഷീഡിൻറെ  സാഹിത്യജീവിതം രണ്ട് ലോക മഹായുദ്ധങ്ങൾക്കിടയിലുള്ള കാലഘട്ടത്തിൽ  സാമ്രാജ്യത്വവിരുദ്ധ നിലപാടും  ഉൾക്കൊണ്ടു. അമ്പതിൽപരം പുസ്തകങ്ങളുടെ രചയിതാവായിരുന്ന അദ്ദേഹത്തെ    "ഫ്രാൻസിന്റെ ഏറ്റവും മഹാനായ സമകാലീന എഴുത്തുകാരൻ",  എന്നും "  ഈ നൂറ്റാണ്ടിലെ ഏറ്റവും മികച്ച ഫ്രഞ്ച് എഴുത്തുകാരൻ എന്ന് സാഹിത്യപണ്ഡിതന്മാരാൽ  വിലയിരുത്തപ്പെട്ട  വ്യക്തി "എന്നുമാണ്  ന്യൂ യോർക്ക് ടൈംസ്   ചരമക്കുറിപ്പിൽ  വിശേഷിപ്പിച്ചത്.
അവലംബം
Notes
ഉറവിടങ്ങൾ
ബാഹ്യ ലിങ്കുകൾ
വർഗ്ഗം:1869-ൽ ജനിച്ചവർ വർഗ്ഗം:1951-ൽ മരിച്ചവർ വർഗ്ഗം:ആധുനിക എഴുത്തുകാർ വർഗ്ഗം:ഫ്രഞ്ച് നോവലെഴുത്തുകാർ
പതാക സത്യാഗ്രഹം
പ്രക്ഷോഭം
ഗാന്ധിയുടെയും ഇന്ത്യൻ നാഷണൽ കോൺഗ്രസിന്റെയും നേതൃത്വത്തിൽ നടന്ന ദേശീയ സമരങ്ങളിലെ ഏറ്റവും പൊതുവായ ചടങ്ങായിരുന്നു ഫ്ലാഗ് സത്യാഗ്രഹം.1929 ഡിസംബർ 31 ന് കോൺഗ്രസ് പ്രസിഡന്റ് ജവഹർലാൽ നെഹ്റുവിന്റെ സ്വാതന്ത്ര്യത്തെക്കുറിച്ചുള്ള പൂർവ്വ സ്വരാജ് പ്രഖ്യാപനത്തിൽ വെച്ച് രവി നദിയുടെ തീരങ്ങളിൽ അദ്ദേഹം ദേശീയ പതാക ഉയർത്തുകയുണ്ടായി.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:ഇന്ത്യൻ സ്വാതന്ത്ര്യസമരം മഹാരാഷ്ട്രയിൽ
അപ്പോത്തിക്കിരി (ചലച്ചിത്രം)
<templatestyles src="Module:Infobox/styles.css"> 2014-ലെ ഒരു മലയാളഭാഷാ മെഡിക്കൽ ത്രില്ലർ ചിത്രമാണ് അപ്പോത്തിക്കിരി. മാധവ് രാമദാസൻ സംവിധാനം ചെയ്ത  ഈ ചിത്രം, അറമ്പൻകുടിയിൽ സിനിമാസിന്റെ ബാനറിൽ ജോർജ്ജ് മാത്യുവും ബേബി മാത്യുവും ചേർന്നാണ് നിർമ്മിച്ചത്. സുരേഷ് ഗോപി, ജയസൂര്യ, ആസിഫ് അലി, അഭിരാമി (10 വർഷത്തെ ഇടവേളയ്ക്ക് ശേഷം), മീരാ നന്ദൻ, ഇന്ദ്രൻസ് എന്നിവരാണ് ചിത്രത്തിലെ അഭിനേതാക്കൾ.
45-ാമത് കേരള സംസ്ഥാന ചലച്ചിത്ര അവാർഡുകളിൽ ഇന്ദ്രൻസിനും നിർമ്മാതാവ് ഡോ. ജോർജ്ജ് മാത്യുവിനും വേണ്ടി ഈ ചിത്രത്തിന് പ്രത്യേക ജൂറി പരാമർശം ലഭിച്ചു.
സ്വീകരണം
സുരേഷ് ഗോപിയുടെ പ്രകടനത്തെ പുകഴ്ത്തിക്കൊണ്ട് റെഡ്ഡിഫ് മൂവീസിന്റെ പരേഷ് സി പാലിച്ച ചിത്രം മികച്ചതാക്കാമായിരുന്നുവെന്ന് കുറിച്ചു. ഇന്റർനാഷണൽ ബിസിനസ് ടൈംസിന്റെ VP നിസി, അപ്പോത്തിക്കിരി നിർബന്ധമായും കാണേണ്ട ഒന്നാണെന്ന് എഴുതി. ജയസൂര്യയുടെ പ്രകടനത്തെ അഭിനന്ദിക്കുകയും ചെയ്തു.
അവലംബം
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
ബംബിൾബീ
ബീ കുടുംബത്തിൽപ്പെട്ട ഒരു ഷഡ്‌പദം ആണ് ബംബിൾബീ. ഇവ പൂക്കളിൽ നിന്ന് തേനും പൂമ്പൊടിയും ശേഖരിക്കുന്നു. തേനീച്ചകളുമായി അടുത്തബന്ധം ഉള്ള ഇവ തേനീച്ചകളെപ്പോലെതന്നെ തേൻ കുടിക്കുകയും പൂമ്പൊടി കുഞ്ഞുങ്ങളെ ഊട്ടാൻ ഉപയോഗിക്കുകയും ചെയ്യുന്നു. 250-ൽ പരം ഉപവർഗങ്ങളെ ഇതുവരെ കണ്ടെത്തിയിടുണ്ട്.
പുറത്തേക്കുള്ള കണ്ണികൾ
വർഗ്ഗം:ഷഡ്‌പദങ്ങൾ
തിരുവിഴ മഹാദേവക്ഷേത്രം
കേരളസംസ്ഥാനത്ത്, ആലപ്പുഴ ജില്ലയിൽ ചേർത്തല താലൂക്കിൽ ചേർത്തല തെക്ക് ഗ്രാമപഞ്ചായത്തിൽ തിരുവിഴ ദേശത്ത് സ്ഥിതിചെയ്യുന്ന ഒരു ക്ഷേത്രമാണ് തിരുവിഴ മഹാദേവക്ഷേത്രം. നീലകണ്ഠസങ്കല്പത്തിലുള്ള പരമശിവൻ പ്രതിഷ്ഠയായുള്ള ഈ ക്ഷേത്രത്തിൽ ഉപദേവതകളായി ഗണപതി, അയ്യപ്പൻ, മഹാവിഷ്ണു, നാഗദൈവങ്ങൾ, യക്ഷി എന്നിവർക്കും പ്രതിഷ്ഠകളുണ്ട്. തറനിരപ്പിൽ നിന്ന് താഴെ സ്ഥിതിചെയ്യുന്ന ഗർഭഗൃഹമുള്ള ഈ ക്ഷേത്രത്തിൽ തന്മൂലം വർഷക്കാലത്ത് മഴവെള്ളം ഒഴുകി ഗർഭഗൃഹം മൂടുന്നത് പതിവാണ്. കൈവിഷദോഷം പരിഹരിയ്ക്കുന്നതിന് ഈ ക്ഷേത്രത്തിലെ ഭജനം ഉത്തമമാണെന്ന് വിശ്വസിച്ചുവരുന്നു. മറ്റെവിടെയും വളരാത്ത ഒരു ചെടി പാലിൽ കലക്കിക്കൊടുത്താണ് ഇവിടെനിന്ന് കൈവിഷദോഷം പരിഹരിയ്ക്കുന്നത്. നിരവധി ഭക്തരാണ് ഇതിനായി ക്ഷേത്രത്തിലേയ്ക്ക് വരുന്നത്. മീനമാസത്തിലെ തിരുവാതിര നക്ഷത്രത്തിൽ ആറാട്ടായി പത്തുദിവസത്തെ ഉത്സവമാണ് ഈ ക്ഷേത്രത്തിലുള്ളത്. കൂടാതെ കുംഭമാസത്തിൽ ശിവരാത്രി, ധനുമാസത്തിൽ തിരുവാതിര എന്നിവയും അതിവിശേഷമാണ്. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
ക്ഷേത്രസ്ഥാപനം
ഇന്ന് ക്ഷേത്രമിരിയ്ക്കുന്ന സ്ഥലത്ത് പണ്ടുകാലത്ത് അതിവിശാലമായ ഒരു ജലാശയമുണ്ടായിരുന്നു. ക്ഷേത്രത്തിലെ മുഖ്യപ്രതിഷ്ഠയായ സ്വയംഭൂ ശിവലിംഗം, ഇവിടെയാണ് ഉദ്ഭവിച്ചത്.
പച്ചമരുന്ന്
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
ആർ. ശ്യാമശാസ്ത്രി
മൈസൂരിലെ ഓറിയന്റൽ റിസർച്ച് ഇൻസ്റ്റിറ്റ്യൂട്ടിലെ ഒരു സംസ്കൃത പണ്ഡിതനും ലൈബ്രേറിയനുമായിരുന്നു ശ്യാമശാസ്ത്രി FRAS (1868-1944). സ്ഥിതിവിവരക്കണക്ക്, സാമ്പത്തിക നയം, സൈനിക തന്ത്രം എന്നിവയെക്കുറിച്ചുള്ള പുരാതന ഇന്ത്യൻ ഗ്രന്ഥമായ അർത്ഥശാസ്ത്രത്തെ കണ്ടെത്തി അദ്ദേഹം വീണ്ടും പ്രസിദ്ധീകരിച്ചു.
മുൻകാലജീവിതം
ഇന്നത്തെ കർണാടക സംസ്ഥാനമായ കാവേരി നദിയുടെ തീരത്തുള്ള രുദ്രപത്‌ന എന്ന ഗ്രാമത്തിലാണ് 1868 ൽ ശ്യാമശാസ്ത്രി ജനിച്ചത്. അദ്ദേഹത്തിന്റെ ആദ്യകാല വിദ്യാഭ്യാസം രുദ്രപത്നയിൽ ആരംഭിച്ചു. പിന്നീട് മൈസൂർ സംസ്‌കൃത പാഠശാലയിൽ പോയി ഉയർന്ന ബഹുമതികളോടെ സംസ്‌കൃത വിദ്വത് ബിരുദം നേടി. 1889 ൽ മദ്രാസ് സർവകലാശാല അദ്ദേഹത്തിന് ബിഎ ബിരുദം നൽകി. ക്ലാസിക്കൽ സംസ്‌കൃതത്തിലെ അദ്ദേഹത്തിന്റെ കഴിവിൽ മതിപ്പുളവാക്കി, അന്നത്തെ മൈസൂർ പ്രവിശ്യയിലെ ദിവാൻ സർ ശേശാദ്രി അയ്യർ ശ്യാമശാസ്ത്രിയെ സഹായിക്കുകയും കഴിവുകളെ പരിപോഷിപ്പിക്കുകയും ചെയ്തു. മൈസൂരിലെ ഗവൺമെന്റ് ഓറിയന്റൽ ലൈബ്രറിയിൽ അദ്ദേഹം ലൈബ്രേറിയനായി ചേർന്നു. "വേദങ്ങൾ, ക്ലാസിക്കൽ സംസ്‌കൃതം,  ഇംഗ്ലീഷ്, കന്നഡ, ജർമ്മൻ, ഫ്രഞ്ച്, മറ്റ് ഭാഷകൾ എന്നിവയിൽ പ്രാവീണ്യം നേടി."
കണ്ടെത്തൽ
ഓറിയന്റൽ റിസർച്ച് ഇൻസ്റ്റിറ്റ്യൂട്ട് മൈസൂർ ഓറിയന്റൽ ലൈബ്രറിയായി 1891 ൽ സ്ഥാപിതമായി. ആയിരക്കണക്കിന് സംസ്‌കൃത ത്തിലുള്ള താളിയോലകളുടെ കൈയെഴുത്തുപ്രതികൾ ഇവിടെ സൂക്ഷിച്ചിരുന്നു. ലൈബ്രേറിയനായിരുന്ന നിലയിൽ ശ്യാമശാസ്ത്രികൾക്ക ദിവസവും ഈ  കൈയെഴുത്തുപ്രതികൾ പരിശോധിക്കാനും  കാറ്റലോഗ് ചെയ്യാനും ഉള്ളടക്കം വിശകലനം ചെയ്യാനും അവസരം ലഭിച്ചു.
1905-ൽ താളിയോലകളുടെ കൂട്ടത്തിൽ നിന്നും ശ്യാമശാസ്ത്രി, അർത്ഥശാസ്ത്രം കണ്ടെത്തി. 1909 ൽ അദ്ദേഹം സംസ്കൃത പതിപ്പ് പകർത്തി, എഡിറ്റുചെയ്ത് പ്രസിദ്ധീകരിച്ചു. പിന്നീട് ഇത് അദ്ദേഹം ഇത് ഇംഗ്ലീഷിലേക്ക് വിവർത്തനം ചെയ്തു, 1915 ൽ പ്രസിദ്ധീകരിച്ചു.
അർത്ഥശാസ്ത്രത്തിന്റെ കയ്യെഴുത്തുപ്രതി ആദ്യകാല ഗ്രന്ഥ ലിപിയിലായിരുന്നു. അർത്ഥശാസ്ത്രത്തിന്റെ മറ്റ് പകർപ്പുകൾ പിന്നീട് ഇന്ത്യയുടെ മറ്റ് ഭാഗങ്ങളിൽ നിന്ന് കണ്ടെത്തി.
' തഞ്ചൂർ ജില്ലയിലെ ഒരു പണ്ഡിറ്റ്' ഓറിയന്റൽ ലൈബ്രറിക്ക് കൈമാറിയ ലൈബ്രറിയിലെ കയ്യെഴുത്തുപ്രതികളിലൊന്നായിരുന്നു ഇത്.
ഈ കണ്ടെത്തൽ അതു വരെ അറിയപ്പെട്ടിരുന്നത് ദണ്ഡി, ബാണ, വിഷ്ണുശർമ്മ, മല്ലിനാഥസുരി, മെഗസ്തനിസ്, തുടങ്ങിയവരുടെ രചനകളിലൂടെ, മാത്രമായിരുന്നു."പുരാതന ഇന്ത്യൻ രാഷ്ട്രീയ പഠന  ചരിത്രത്തിലെ ഒരു പ്രധാന സംഭവമായിരുന്നു അത്". ഇത് പുരാതന ഇന്ത്യയെക്കുറിച്ചുള്ള ധാരണയെ മാറ്റിമറിക്കുകയും ചരിത്രപഠനത്തിന്റെ ഗതിയെ മാറ്റിമറിക്കുകയും ചെയ്തു, പ്രത്യേകിച്ചും യൂറോപ്യൻ പണ്ഡിതന്മാരുടെ ഇന്ത്യക്കാർ ഗ്രീക്കിൽ നിന്ന് ഭരണകല പഠിച്ചു എന്ന തെറ്റായ ധാരണ, തിരുത്തപ്പെട്ടു.
ഫ്രഞ്ച്, ജർമ്മൻ, മറ്റ് പല ഭാഷകളിലേക്കും പുസ്തകം വിവർത്തനം ചെയ്യപ്പെട്ടു.
മറ്റ് ജോലികൾ
സർക്കാർ മൈസൂർ ഓറിയന്റൽ ലൈബ്രറി ലൈബ്രേറിയനായി ഔദ്യോഗിക ജീവിതം ആരംഭിച്ചു. 1912-1918 വരെ ബെംഗളൂരുവിലെ ശ്രീ ചാമരാജേന്ദ്ര സംസ്കൃത മഹാ പതശാലയിൽ പ്രിൻസിപ്പലായി ജോലി നോക്കി. 1918-ൽ ഗവൺമെന്റ് മൈസൂർ ഓറിയന്റൽ ലൈബ്രറിയിൽ തിരിച്ചെത്തിയ അദ്ദേഹം ക്യൂറേറ്ററായും പിന്നീട് മൈസൂരിലെ ആർക്കിയോളജിക്കൽ റിസർച്ച് ഡയറക്ടറായും ചേർന്നു. അവിടെ അദ്ദേഹം 1929-ൽ വിരമിക്കുന്നതുവരെ ജോലിയിൽ തുടരും. കൗടില്യന്റെ അർത്ഥശാസ്ത്രം കണ്ടെത്തിയതിനു പുറമേ, വേദ കാലഘട്ടത്തിലും വേദ ജ്യോതിശാസ്ത്രത്തിലും അദ്ദേഹം ഗവേഷണം നടത്തി, വേദപഠനങ്ങളിൽ വിലപ്പെട്ട സംഭാവനകൾ നൽകി. ശ്യാമശാസ്ത്രിയുടെ കൃതികളിൽ ഇനിപ്പറയുന്നവ ഉൾപ്പെടുന്നു:
അദ്ദേഹത്തിന്റെ എല്ലാ കൃതികളും ലോകമെമ്പാടുമുള്ള നിരവധി മികച്ച പണ്ഡിതന്മാരിൽ നിന്ന്, പ്രത്യേകിച്ച് യൂറോപ്യൻ ഇന്ത്യക്കാരിൽ നിന്ന് വളരെയധികം ശ്രദ്ധ നേടി.
ആർ. ശ്യാമശാസ്ത്രി നിരവധി കന്നഡ പാഠങ്ങളും എഡിറ്റുചെയ്തു. അദ്ദേഹം പ്രസിദ്ധീകരിച്ച ചില പ്രധാന കൃതികൾ ഇവയാണ്:
അവാർഡുകൾ
അശുതോഷ് മുഖർജി, രവീന്ദ്രനാഥ ടാഗോർ തുടങ്ങിയവർ ശ്യാമശാസ്ത്രിയുടെ കൃതികളെ പ്രശംസിച്ചു. മഹാത്മാ ഗാന്ധി യെ നന്ദിഹിൽസിൽ വച്ച് 1927 ൽ കണ്ടിരുന്നു. ഈ കണ്ടെത്തൽ ഇൻസ്റ്റിറ്റ്യൂട്ടിൽ അന്താരാഷ്ട്ര പ്രശസ്തി നേടി.
ഇന്ത്യയ്ക്ക് പുറത്ത്, ഇൻഡോളജിസ്റ്റുകളും ഓറിയന്റലിസ്റ്റുകളായ ജൂലിയസ് ജോളി, മോറിസ് വിന്റർനിറ്റ്സ്, എഫ്ഡബ്ല്യു തോമസ്, പോൾ പെലിയറ്റ്, ആർതർ ബെറിഡേൽ കീത്ത്, സ്റ്റെൻ കൊനോവ് തുടങ്ങിയവർ ഷമാസസ്ട്രിയുടെ കണ്ടെത്തലിനെ പ്രശംസിച്ചു. ഡള്ളസ് ഫ്ലീറ്റ് ശ്യാമശാസ്ത്രിയെക്കുറിച്ചെഴുതി: "പുരാതന ഇന്ത്യൻചരിത്രം പഠിക്കുന്ന ഞങ്ങൾ ഏതൊരാളുടെയും മുഖ്യ ആശ്രയമാണ് ശാസ്ത്രിയുടെ കണ്ടെത്തലുകൾ."
1919 ൽ വാഷിംഗ്ടൺ ഡിസിയിലെ ഓറിയന്റൽ സർവകലാശാലയിൽ നിന്നും 1921 ൽ കൊൽക്കത്ത സർവകലാശാലയിൽ നിന്നും ഡോക്ടറേറ്റ് നേടി. റോയൽ ഏഷ്യാറ്റിക് സൊസൈറ്റിയുടെ ഫെലോ ആയി മാറിയ അദ്ദേഹം ക്യാമ്പ്ബെൽ മെമ്മോറിയൽ സ്വർണ്ണ മെഡൽ നേടി.
നിരവധി ശീർഷകങ്ങൾ  ഉൾപ്പെടെ അദ്ദേഹത്തിന് ലഭിച്ചു. മൈസൂർ, മഹാരാജാവ് അർഥശാസ്ത്ര വിശാരദ ശീർഷകവും ഇന്ത്യൻ സർക്കാ‍ർ മഹാമഹാപാധ്യോയ ബിരുദവും വാരാണസി സംസ്കൃത മംഡലി വിദ്യാലങ്കാര ആൻഡ് പണ്ഡിതരാജ ശീർഷകവും നൽകി.
ജർമ്മനിയിലെ അംഗീകാരം
അന്നത്തെ മൈസൂർ രാജാവായിരുന്ന കൃഷ്ണ രാജ വാഡിയാർ നാലാമൻ ജർമ്മനി സന്ദർശിച്ചതാണ് പലപ്പോഴും പറയുന്ന ഒരു കഥ. മൈസൂരിലെ രാജാവുമായി പരിചയപ്പെടുമ്പോൾ, ഒരു ജർമ്മൻ സർവകലാശാല വൈസ് ചാൻസലർ അദ്ദേഹത്തോട് ചോദിച്ചു, അദ്ദേഹം ശ്യാമശാസ്ത്രിയുടെ മൈസൂരിൽ നിന്നാണോ എന്ന്. മടങ്ങിയെത്തിയ രാജാവ് ശ്യാമശാസ്ത്രിയെ ബഹുമാനിക്കുകയും "മൈസൂരിൽ ഞങ്ങൾ മഹാരാജാവാണ്, നിങ്ങൾ ഞങ്ങളുടെ പ്രജയാണ്, പക്ഷേ ജർമ്മനിയിൽ നിങ്ങൾ യജമാനനാണ്, ആളുകൾ നിങ്ങളുടെ പേരിനും പ്രശസ്തിക്കും ഞങ്ങളെ തിരിച്ചറിയുന്നു" എന്നും പറഞ്ഞു.
പിന്നീടുള്ള ജീവിതം
ഇൻഡോളജിക്കൽ പ്രശ്നങ്ങളെക്കുറിച്ചുള്ള ഗവേഷണ പ്രവർത്തനങ്ങൾ ശ്യാമശാസ്ത്രി തുടർന്നു. പിന്നീട് ഇൻസ്റ്റിറ്റ്യൂട്ടിന്റെ ക്യൂറേറ്ററായി. മൈസൂർ സ്റ്റേറ്റിലെ ആർക്കിയോളജി ഡയറക്ടർ എന്ന നിലയിൽ കല്ലിലും ചെമ്പ് ഫലകങ്ങളിലും നിരവധി ലിഖിതങ്ങൾ അദ്ദേഹം കണ്ടെത്തി.
മൈസൂരിലെ ചാമുണ്ടിപുര പ്രദേശത്തുള്ള അദ്ദേഹത്തിന്റെ വീടിന് അസുതോഷ് സർ അസുതോഷ് മുഖർജിയുടെ പേരാണ് നൽകിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1944-ൽ മരിച്ചവർ വർഗ്ഗം:1868-ൽ ജനിച്ചവർ വർഗ്ഗം:Pages with unreviewed translations വർഗ്ഗം:സംസ്കൃതപണ്ഡിതർ വർഗ്ഗം:ലൈബ്രേറിയന്മാർ
ഹാസ്യം (നവരസം)
നവരസങ്ങളിൽ ഒന്നാണു ഹാസ്യം. സ്ഥായിഭാവം ഹാസം. അവഹിത്ഥം, ആലസ്യം, നിദ്ര, അസൂയ മുതലായവ സഞ്ചാരിഭാവങ്ങൾ.
അവതരണരീതി
ഒരു പുരികം മാത്രം പൊക്കി കൃഷ്ണമണികളെ ഉളളിലേക്ക് ആകർഷിച്ച് മൂക്കുചുരുക്കിപ്പിടിച്ചും കൺപോളകൾ അല്പം ചെറുതാക്കി മുഖം പ്രസന്നമാക്കുകയും ചെയ്താൽ ഹാസ്യരസം.
അവലംബം
വർഗ്ഗം:നവരസങ്ങൾ
തെരേസ ജെ. വിയെറ്റി
ഒരു അമേരിക്കൻ വൈദ്യനായിരുന്നു '''തെരേസ ജെ. വിയെറ്റി''' (നവംബർ 5, 1927 - ജനുവരി 25, 2010). പീഡിയാട്രിക് ക്യാൻസറിലെ പയനിയറിംഗ് പ്രവർത്തനത്തിനും ഗവേഷണത്തിനും അവർ പ്രശസ്തയാണ്. അവരുടെ ഗവേഷണം രക്താർബുദത്തിന്റെ ജനിതകശാസ്ത്രവും പുതിയ കീമോതെറാപ്പി ഏജന്റിനെയും കണ്ടെത്തി. കുട്ടിക്കാലത്തെ ക്യാൻസർ അതിജീവിച്ചവരിൽ കീമോതെറാപ്പിയുടെ ഫലങ്ങൾ അന്വേഷിച്ചു. വിയറ്റി തന്റെ ഗവേഷണത്തെക്കുറിച്ച് എഴുതുകയും ജേണൽ ഓഫ് പീഡിയാട്രിക് ഹെമറ്റോളജിയുടെ എഡിറ്ററും ക്ലിനിക്കൽ പീഡിയാട്രിക് ഓങ്കോളജിയുടെ കോ-എഡിറ്ററുമായിരുന്നു. സെന്റ് ലൂയിസിലെ വാഷിംഗ്‌ടൺ യൂണിവേഴ്‌സിറ്റിയുടെ അഭിപ്രായത്തിൽ, "പീഡിയാട്രിക് ക്യാൻസർ തെറാപ്പിയുടെ അമ്മ" എന്നാണ് അവർ അറിയപ്പെട്ടിരുന്നത്.
ജീവചരിത്രം
ടെക്സാസിലെ ഫോർട്ട് വർത്തിലാണ് വിയറ്റി ജനിച്ചത്. എലനോർ ആർഡൽ വിയറ്റി എന്ന ഇരട്ട സഹോദരിയും വിക്ടർ എന്ന ഇളയ സഹോദരനും ഉണ്ടായിരുന്നു. അവരും അവരുടെ ഇരട്ട സഹോദരിയും ചെറുപ്പത്തിൽ തന്നെ ശാസ്ത്രത്തിലും വൈദ്യശാസ്ത്രത്തിലും താൽപ്പര്യമുള്ളവരായിരുന്നു. ആർഡൽ വിയറ്റിക്ക് അസുഖം വരുന്നതുവരെ അവരും അവരുടെ കുടുംബവും കൊളംബിയയിലെ ബൊഗോട്ടയിൽ താമസിച്ചു, അവരെല്ലാം ടെക്സാസിലെ ഹൂസ്റ്റണിലേക്ക് താമസം മാറി, അവിടെ ആർഡലിനെ ചികിത്സിച്ചു.
പതിനേഴാം വയസ്സിൽ റൈസ് യൂണിവേഴ്‌സിറ്റിയിൽ ചേർന്ന വിയറ്റി 1949-ൽ ബിരുദം നേടി. തുടർന്ന് മെഡിക്കൽ ബിരുദത്തിനായി ബെയ്‌ലർ കോളേജ് ഓഫ് മെഡിസിനിൽ പോയി. 1953-ൽ ബിരുദം നേടി. അവർ സെന്റ് ലൂയിസ് ചിൽഡ്രൻസ് ഹോസ്പിറ്റലിൽ റെസിഡൻസിയും ഇന്റേൺഷിപ്പും ചെയ്തു. ഹെമറ്റോളജിയിൽ വിദഗ്ധ പരിശീലനത്തിനായി 1958-ൽ വിയെറ്റി വെയ്ൻ യൂണിവേഴ്സിറ്റി കോളേജ് ഓഫ് മെഡിസിനിൽ പോയി. 1961-ൽ, അങ്കാറയിലെ ഹാസെറ്റെപ്പ് ചിൽഡ്രൻസ് ഹോസ്പിറ്റലിൽ വിസിറ്റിംഗ് പീഡിയാട്രീഷ്യനായി അവർ ആറുമാസം ജോലി ചെയ്തു. 1961-ൽ, അവർ വിയറ്റ്നാമിലെ തന്റെ സഹോദരിയെ ആർഡൽ ജോലി ചെയ്തിരുന്ന ലെപ്രോസാറിയത്തിൽ സന്ദർശിച്ചു. 1961-ൽ സെന്റ് ലൂയിസിലെ വാഷിംഗ്ടൺ യൂണിവേഴ്‌സിറ്റിയിൽ പീഡിയാട്രിക്‌സിൽ അസിസ്റ്റന്റ് പ്രൊഫസറായി വിയെറ്റി മാറി.
ഹെക്സ്ബഗ്
ഇന്നൊവേഷൻ ഫസ്റ്റ് വികസിപ്പിച്ചതും വിതരണം ചെയ്തതുമായ ഒരു സ്വയം പ്രവർത്തിപ്പിക്കുന്ന യന്ത്ര കളിപ്പാട്ടങ്ങളുടെ ഒരു ബ്രാൻഡാണ് ഹെക്സ്ബഗ്. ബീം റോബോട്ടിക്സ് ഉപയോഗിച്ച് ഹെക്സ്ബഗ്-നെ പ്രചോദിപ്പിക്കുകയും അതിലെ പല ഘടകങ്ങളും ഉപയോഗിക്കുകയും ചെയ്യുന്നു. ആദ്യം അമേരിക്കയിലെ റേഡിയോഷാക്ക് വഴി പുറത്തിറക്കിയെങ്കിലും ഇന്ന് മിക്ക റീട്ടെയിൽ സ്റ്റോറുകളിലൂടെയും വിറ്റഴിക്കപ്പെടുന്നു.
പുറം കണ്ണികൾ
വർഗ്ഗം:അമേരിക്കൻ കണ്ടുപിടിത്തങ്ങൾ വർഗ്ഗം:റോബോട്ടുകൾ വർഗ്ഗം:കളിപ്പാട്ട റോബോട്ടുകൾ
കിയോർഗ് ട്രാക്കിൾ
ഓസ്ട്രിയൻ കവിയും ഓസ്ട്രിയൻ എക്സ്പ്രഷനിസ്റ്റുകളിൽ പ്രധാനിയുമാണ് കിയോർഗ് ട്രാക്കിൾ. പ്രശസ്ത പിയാനിസ്റ്റ് ഗ്രെറ്റെ ട്രാക്കിൾ സഹോദരരിയാണ്. ലഘുചിത്രം|333x333ബിന്ദു|A poem by Trakl inscribed on a plaque in Mirabell Garden, Salzburg.
References
വർഗ്ഗം:1887-ൽ ജനിച്ചവർ വർഗ്ഗം:1914-ൽ മരിച്ചവർ
പി.സി. ഷാനവാസ്
ആദിവാസി ഊരുകളിലെ ആതുര സേവന പ്രവർത്തികൾ കൊണ്ട് പാവങ്ങളുടെ ഡോക്ടർ എന്ന പേരിൽ പ്രശസ്തിയാർജിച്ച യുവ ഡോക്ടറാണ് '''ഡോ: പി. സി. ഷാനവാസ്'''. ആശുപത്രി-മരുന്ന് മേഖലകളിലെ മാഫിയാവൽക്കരണത്തെയും ചൂഷണത്തെയും എതിർത്ത് പോരുകയും അഴിമതിക്കെതിരെ താക്കീത് നൽകുകയും അതിന് അരികുനിൽക്കുന്ന അധികാരികളെ ചോദ്യം ചെയ്തുകൊണ്ടായിരുന്നു അദ്ദേഹം പ്രവർത്തിച്ചിരുന്നത്.
ജീവിതരേഖ
നിലമ്പൂർ വടപുറം പുള്ളിച്ചോല പി. മുഹമ്മദ് ഹാജിയാണ് പിതാവ്. മാതാവ് കെ ജമീല ഹജ്ജുമ്മ. അവിവാഹിതനാണ്. ഡോ. ഷിനാസ് ബാബു, ഡോ. ഷമീല എന്നിവർ സഹോദരങ്ങൾ. കോഴിക്കോട് മെഡിക്കൽ കോളേജിൽ നിന്ന് എം.ബി.ബി.എസ്. പൂർത്തിയാക്കി. നിരവധി സ്വകാര്യ ആശുപത്രികളിൽ ജോലി ചെയ്ത ശേഷം സർക്കാർ സർവീസിൽ അസിസ്റ്റന്റ് സർജനായി പ്രവേശിച്ചു.
2015 ഫെബ്രുവരി 13-ന് രാത്രി കോഴിക്കോട്ടുനിന്നു കാറിൽ വീട്ടിലേക്കു മടങ്ങുംവഴി എടവണ്ണയിലെത്തിയപ്പോൾ ഛർദിച്ചു. എടവണ്ണയിലെ സ്വാകാര്യ ആശുപത്രിയിൽ പ്രവേശിപ്പിച്ചെങ്കിലും മരിക്കുകയായിരുന്നു. രക്‌തസമർദവും ഛർദിയിൽ ഭക്ഷണാവശിഷ്‌ടം അന്നനാളത്തിൽ കുരുങ്ങിയതുമാണു മരണകാരണമെന്നാണ് കോഴിക്കോട്‌ മെഡിക്കൽ കോളജിൽ നടത്തിയ പോസ്‌റ്റ്‌മോർട്ടം റിപ്പോർട്ട്‌ പറയുന്നത്.
പ്രവർത്തന മേഖല
മലപ്പുറം ജില്ലയിലെ കിഴക്കൻ മേഖലയിലെ ആദിവാസി ഊരുകളിലായിരുന്നു പ്രധാന പ്രവർത്തന കേന്ദ്രം. നിലമ്പൂർ ചുങ്കത്തറ സർക്കാർ ആശുപത്രിയിൽ ജോലി ചെയ്യുന്ന സമയത്ത് ആദിവാസി മേഖലകളിലേക്ക് ഇറങ്ങി പ്രവർത്തിക്കാൻ തുടങ്ങിയോടെ മലപ്പുറത്തെയും കോഴിക്കോട്ടെയും സ്വകാര്യ ആശുപത്രികളും വിവിധ മരുന്നു കമ്പനികളും ഷാനവാസിനെതിരേ എതിർപ്പുമായി രംഗത്തെത്തി. സ്വകാര്യ ആശുപത്രി ലോബിയുടെ കടുത്ത എതിർപ്പിനെ അതിജീവിച്ചാണ് ഷാനവാസ് നിലമ്പൂരിലെ പൊതുജനാരോഗ്യ രംഗത്ത് സജീവമായി പ്രവർത്തിച്ചത്.
ആദിവാസി ഊരുകളിലെ ആതുര സേവന പ്രവർത്തനങ്ങൾക്കായി മരുന്നു കമ്പനികളെ ആശ്രയിക്കാതെ സാമ്പിൾ മരുന്നുകൾ കണ്ടെത്തിയായിരുന്നു ഷാനവാസിന്റെ പ്രവർത്തനങ്ങൾ. സാമ്പിൾ മരുന്നുകൾ കമ്പനികളിൽനിന്നുള്ള ഫസ്റ്റ് ക്വാളിറ്റി മരുന്നുകളായതിനാലാണ് താൻ അവ ഉപയോഗിക്കുന്നതെന്നായിരുന്നു ഇതിനു ഷാനവാസിന്റെ മറുപടി പറഞ്ഞത്. മുമ്പു ജോലി ചെയ്ത ചില ആശുപത്രികളും സാമ്പിൾ മരുന്നുകൾ ഷാനവാസിനു നൽകിയിരുന്നു. ഇതിൽ പ്രകോപിതരായ മരുന്നുകമ്പനികൾ ചില രാഷ്ട്രീയ കക്ഷികളുടെ സഹായത്തോടെ ഷാനവാസിനെ പാലക്കാട് ജില്ലയിലെ കാഞ്ഞിരപ്പുഴയിലേക്ക് സ്ഥലം മാറ്റി. 2013-ൽ ചുങ്കത്തറ സർക്കാർ ആശുപത്രിയിൽ ജോലി ചെയ്യുന്നതിനിടയിൽ മദ്യപിച്ചു ബഹളമുണ്ടാക്കിയെന്ന പേരിൽ ഷാനവാസിനെതിരെ കേസ് ഉണ്ടായിരുന്നു. മദ്യപിച്ചിട്ടില്ല എന്ന മെഡിക്കൽ റിപ്പോർട്ടിന്റെ അടിസ്ഥാനത്തിൽ 2015 ഫെബ്രുവരി 09-ന് നിലമ്പൂർ സി.ജെ.എം. കോടതി ഷാനവാസിനെ കുറ്റവിമുക്തനാക്കി. താൻ മെഡിക്കൽ ലോബികൾക്കെതിരെ നിന്ന് പ്രവർത്തിക്കുന്നതുകൊണ്ടാണ് കള്ളക്കേസ് കെട്ടിച്ചമച്ചതെന്നാണ് ഷാനവാസിന്റെ ആരോപണം. സർവീസിൽ പ്രവേശിച്ച് ആദ്യ മൂന്നു വർഷം തികയും മുമ്പാണ് ചട്ടങ്ങൾ ലംഘിച്ച് ഷാനവാസിന് ജില്ലാ മെഡിക്കൽ ഓഫീസർ പോലും അറിയാതെ സ്ഥലം മാറ്റമുണ്ടായത്. ഇതിനെതിരെ നിയമപ്പോരാട്ടത്തിനോരുങ്ങുകയായിരുന്ന ഡോക്ടർ ഷാനവാസ് ഫെബ്രുവരി 13 രാത്രി അപ്രതീക്ഷിതമായി മരണത്തിന് കീഴടങ്ങി.
സോഷ്യൽ മീഡിയയിൽ
സോഷ്യൽ മീഡിയകളിൽ സജീവസാന്നിദ്ധ്യമായിരുന്ന ഷാനവാസ് തൻറെ വിശേഷങ്ങൾ പുറത്ത് വിട്ടിരുന്നത് അതിലൂടെയായിരുന്നു. മരണശേഷം സോഷ്യൽ മീഡിയകളിൽ ഇദ്ദേഹത്തിന് പിന്തുണ നൽകിയും ഇദ്ദേഹം ഉന്നയിച്ചിരുന്ന പോരാട്ടങ്ങൾ ഏറ്റെടുത്തം സോഷ്യൽ മീഡിയയിലെ പ്രവർത്തകർ രംഗത്ത് വന്നു. സർക്കാർ ആരോഗ്യ വകുപ്പിൽ ജോലിയിലിരിക്കേയാണ് ഷാനാവാസ് ആരും കടന്നു ചൊല്ലാത്ത ആദിവാസി മേഖലകളിലേക്ക് തന്റെ സേവനം വ്യാപിപ്പിച്ചത്. അതിനിടെയുണ്ടായ സ്ഥലം മാറ്റത്തിനെതിരെ ഫേസ്ബുക്ക് സുഹൃത്തുക്കളുടെ സഹായത്തിൽ അധികാരികൾക്കെതിരെ പോരാട്ടത്തിലായിരുന്നു. മരണത്തിന് മുമ്പ് കടുത്ത മാനസിക സംഘർഷങ്ങളിലായിരുന്ന അദ്ദേഹം അക്കാര്യം ഫേസ്ബുക്കിലൂടെ വിവരിക്കുകയും ചെയ്തിരുന്നു. ഫേസ് ബുക്ക് കമൻറുകൾ ഏറെ ചർച്ച ചെയ്യപ്പെട്ടിരുന്നു.
പുതിയ വെളിപ്പെടുത്തലുകൾ
ഷാനവാസിന്റെ മരണത്തിലെ ദുരൂഹതകളെ കുറിച്ച് പുതിയ വെളിപ്പെടുത്തലുകളുമായി മനുഷ്യാവകാശ പ്രവർത്തകനായ അഡ്വ.ശ്രീജിത്ത് പെരുമന രംഗത്തെത്തി. ഷാനവാസ് മരണപ്പെട്ടു എന്ന് പറയുന്ന സമയത്ത് കൂടെയുണ്ടായിരുന്ന സുഹൃത്തുക്കളുടെ മൊഴിയിലെ പ്രകടമായ വൈരുദ്ധ്യവും ഒപ്പം മരിച്ചു കഴിഞ്ഞിട്ടും ആശുപത്രിയിൽ എത്തിക്കുന്നതിലുണ്ടായ സമയ താമസവും ആണ് പ്രധാനമായും ഈ സംശയത്തിനു ഹേതുവാകുന്നത്. അവശ നിലയിലായ ഷാനവാസിനെ ഏടവണ്ണ പോലീസ് സ്റ്റേഷനിൽ നിന്നും, മരണം സ്ഥിരീകരിച്ച ഹോസ്പിറ്റലിൽ നിന്നും, ഡോക്ടരുടെ അടുത്ത സുഹ്രുത്തുക്കളുടെയും ബന്ധുക്കളുടെയും മൊഴികളിൽ ബോദ്ധ്യപ്പെട്ട കാര്യങ്ങളാണ് അദ്ദേഹം ചൂണ്ടിക്കാട്ടിയത്.
ചൂത് (സസ്യം)
ഇന്ത്യയിൽ
എഠാണ്ട് 80 -ഓളം സ്പീഷുകളാണ് ഇന്ത്യയിൽ കാണുന്നത്. ഇതിൽ തന്നെ പലതും തദ്ദേശീയമാണ്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:എറിയോക്കോളേസീ
വെൻഡി കിമാനി
ഒരു കെനിയൻ ഗായികയും ഗാനരചയിതാവും നടിയും വിനോദകാരിയുമാണ് വെൻഡി കിമാനി (ജനനം 18 മെയ് 1986). ടസ്‌ക്കർ പ്രൊജക്‌റ്റ് ഫെയിമിന്റെ രണ്ടാം സീസണിൽ ഫസ്റ്റ് റണ്ണേഴ്‌സ് അപ്പ് ആയതിന് ശേഷമാണ് അവർ ശ്രദ്ധേയയായത്. ഒരു ഗായിക എന്ന നിലയിൽ അവർ അവരുടെ "ഹൈവി ഹൈവി", "ചാലി" തുടങ്ങിയ പാട്ടുകളിലൂടെ അറിയപ്പെടുന്നു. 2013 ഓഗസ്റ്റിൽ മൈ എസെൻസ് എന്ന പേരിൽ അവർ തന്റെ ആദ്യ ആൽബം പുറത്തിറക്കി. ഒരു അഭിനേത്രി എന്ന നിലയിൽ റഷ് എന്ന ടെലിവിഷൻ പരമ്പരയിൽ അഭിനയിച്ചതിന് അറിയപ്പെടുന്നു.
മുൻകാലജീവിതം
1986-ൽ ജനിച്ച കിമാനി കെനിയയിലെ നെയ്‌റോബിയിലാണ് വളർന്നത്. മറ്റ് സംഗീതജ്ഞരെ ശ്രവിച്ചുകൊണ്ടാണ് അവർ തന്റെ ആലാപന കഴിവ് വളർത്തിയെടുത്തത്.
2008: ടസ്കർ പ്രോജക്റ്റ് ഫെയിം
2008 മാർച്ചിൽ, വെൻഡിയും മറ്റ് പങ്കാളികളും ടിപിഎഫ് 2 ഓഡിഷനിൽ ഏറ്റുമുട്ടി. അവിടെ ഓഡിഷനിലും എവിക്ഷൻ ഗാലയിലും അവരെ തിരഞ്ഞെടുത്തു. അക്കാദമിയിൽ 71 ദിവസത്തെ ജോലിക്ക് ശേഷം, അവരെ രണ്ട് തവണ മാത്രമേ പ്രൊബേഷനിൽ ഉൾപ്പെടുത്തിയിട്ടുള്ളൂ (രണ്ടാം തവണയും ശേഷിക്കുന്ന ഓരോ മത്സരാർത്ഥിയെയും അന്നത്തെ ജഡ്ജിമാർ സെമി ഫൈനലിനായി പ്രൊബേഷനിൽ ഉൾപ്പെടുത്തി). 2008 ജൂൺ 22-ന്, കിമാനിക്ക് കൊതിപ്പിക്കുന്ന 5 മില്യൺ രൂപ നഷ്ടമായി. ഫൈനലിസ്റ്റുകളിൽ രണ്ടാമത്തേതും ഡേവിഡ് രണ്ടാം റണ്ണേഴ്‌സപ്പും വിക്ടർ നാലാം സ്ഥാനവും നേടി.
2012-13
13 ഓഗസ്റ്റ് 2013-ൽ, കിമാനി തന്റെ ആദ്യ ആൽബമായ മൈ എസെൻസ് പുറത്തിറക്കി, ME ആയി സ്റ്റൈലൈസ് ചെയ്തു.
2014
2014 ഫെബ്രുവരിയിൽ, അവർ ലെനാന കരീബ, ചാൾസ് കിയാരി എന്നിവരോടൊപ്പം ഡൈ ഹസ്ബൻഡ് ഡൈ! എന്ന ടെലിവിഷൻ സിനിമയിൽ അഭിനയിച്ചു. ഒരു ചെറുപ്പക്കാരനുമായി (ലെനാന കരിബ) പ്രണയത്തിലായ ലിനറ്റിനെ (കിമാനി) വളരെ പ്രായംചെന്ന ഒരാളുമായി (ചാൾസ് കിയാരി) പ്രണയരഹിതമായ ദാമ്പത്യജീവിതം നയിക്കുന്നതിനെക്കുറിച്ചുള്ള ഒരു കഥ. 20 മെയ് 2014-ൽ, കിമാനി അവരുടെ പുതിയ സിംഗിൾ "ഹൈവി ഹൈവി"യിൽ സൗത്തി സോളിന്റെ ബിയെൻ ഐമിനെ അവതരിപ്പിച്ചു. ഗാനം ചിത്രീകരിച്ചതും സംവിധാനം ചെയ്തതും മുഷ്‌കിംഗ് ആണ്. ആ വർഷം നവംബറിൽ, 2014-ലെ തന്റെ രണ്ടാമത്തെ സിംഗിൾ, "ചലി" ഇനോസ് ഒലിക്ക് ചിത്രീകരിച്ച് സംവിധാനം ചെയ്തു. ഈ ഗാനത്തിന് അൽപ്പം പഴക്കമുള്ള വീക്ഷണരീതി ആണ് കൂടാതെ ചില ജാസ് കോർഡുകളുമുണ്ട്.
2015-ഇന്ന്
2015 ഏപ്രിലിൽ, കെനിയ ആസ്ഥാനമായുള്ള ഇസ്രായേലി മുൻ ഡെപ്യൂട്ടി അംബാസഡറായ ഗിലാഡ് മില്ലോ, കിമാനിയുടെ ഹിറ്റ് സിംഗിൾ "ഉനജുവ" അവതരിപ്പിച്ചു. ഇത് "നിങ്ങൾക്കറിയാമോ" എന്നതിന്റെ സ്വാഹിലി പദമാണ്. രണ്ട് മുൻ കാമുകന്മാർ അവരുടെ നിലവിലെ പ്രണയ ജീവിതത്തെക്കുറിച്ച് ചിന്തിക്കുന്നതിനെക്കുറിച്ച് സംസാരിക്കുന്ന ഒരു ഗാനം. ഈ ഗാനം നിരൂപക പ്രശംസ പിടിച്ചുപറ്റി. വൻ ഹിറ്റായി. റേഡിയോ, ടെലിവിഷൻ സ്‌റ്റേഷനുകളിൽ ധാരാളം എയർ പ്ലേ ലഭിക്കുകയും കെനിയയിലെ ഏറ്റവും മികച്ച 2015 ഗാനങ്ങളിലൊന്നായി ഇതിനെ മാറ്റുകയും ചെയ്തു.
സ്വകാര്യ ജീവിതം
കിമാനി തന്റെ ദീർഘകാല ഡച്ച് പ്രതിശ്രുത വരൻ മാർവിൻ ഒണ്ടർവാട്ടറിനെ 2014 ഓഗസ്റ്റ് 9-ന് നെയ്‌റോബിയിൽ വച്ച് വിവാഹം കഴിച്ചു.
പുറംകണ്ണികൾ
വർഗ്ഗം:1986-ൽ ജനിച്ചവർ വർഗ്ഗം:കെനിയൻ ചലച്ചിത്രനടിമാർ
ശ്രീകൃഷ്ണ വിലാസം ലോവർ പ്രൈമറി സ്കൂൾ
തൃശ്ശൂർ ജില്ലയിലെ എരവത്തൂർ എന്ന ഗ്രാമത്തിലെ ഒരു വിദ്യാലയമാണ് ശ്രീകൃഷ്ണ വിലാസം ലോവർ പ്രൈമറി സ്കൂൾ. ഈ വിദ്യാലയം എസ് കെ വി എൽ പി എസ്, എരവത്തൂർ എന്ന ചുരുക്കപ്പേരിലും അറിയപ്പെടുന്നു.
വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
കിയോഷി ഷിഗ
കിയോഷി ഷിഗ (ജീവിതകാലം: ഫെബ്രുവരി 7, 1871 - ജനുവരി 25, 1957) ഒരു ജാപ്പനീസ് ഭിഷഗ്വരനും ബാക്ടീരിയോളജിസ്റ്റുമായിരുന്നു. ധാരാളം ശാസ്ത്രീയ കണ്ടുപിടുത്തങ്ങളിലേക്ക് നയിച്ച മികച്ച വിദ്യാഭ്യാസവും തൊഴിൽപരിചയവുമുള്ള ഒരു വ്യക്തിയായിരുന്നു അദ്ദേഹം. 1897-ൽ, അതിസാരത്തിന് കാരണമാകുന്ന ഷിഗെല്ല ഡിസന്റീരിയ സൂക്ഷ്മാണുക്കളെ കണ്ടെത്തി തിരിച്ചറിഞ്ഞ അദ്ദേഹം ഈ ബാക്ടീരിയ ഉൽ‌പാദിപ്പിക്കുന്ന ഷിഗാ ടോക്സിൻ തിരിച്ചറിഞ്ഞതിന്റെ പേരിലും അംഗീകാരം നേടി. ക്ഷയം, ട്രൈപനോസോമിയാസിസ് തുടങ്ങിയ രോഗങ്ങളെക്കുറിച്ച് ഗവേഷണം നടത്തിയ അദ്ദേഹം ജീവാണുശാസ്‌ത്രത്തിലും രോഗപ്രതിരോധശാസ്ത്രത്തിലും വളരെയധികം മുന്നേറ്റം നടത്തിയിരുന്നു.